Alinta is 'n Australiese maatskappy wat betrokke is by energie infrastruktuur. Dit het gegroei van 'n klein, Wes-Australies gebaseerde gasverspreider en -handelaar tot die grootste energie infrastruktuur maatskappy in Australië. Die maatskappy is bekend vir sy aggressiewe benadering tot groei deur oornames en finansiële manipulasie. Die maatskappy word besit deur 'n konsortium wat Singapore Power en verskeie Babcock & Brown fondse insluit. Die woord Alinta is afgelei vanaf die woord vir vuur in 'n tradisionele taal van 'n inboorlingstam uit Victoria. Die maatskappy is aanvanklik in Januarie 1995 gestig as AlintaGas toe die vertikale monopolistiese energieverskaffer, die staatsbeheerde State Energy Commission of Western Australia opgebreek is in verskillende gas- en elektrisiteitsverskaffers. Op 13 Julie 2000 is wetgewing deurgevoer deur die regering van Wes-Australië wat die verkoop van AlintaGas en die daaropvolgende notering op die Australiese beurs op 17 Oktober 2000 moontlik gemaak het. Op 8 Mei 2003 het AlintaGas Ltd hul sy naam amptelik na Alinta Limited verander. Op 23 Julie 2003 het Alinta deur middel van 'n ingewikkelde reeks transaksies wat Alinta, Aquila Inc, United Energy en AMP Henderson Global ingesluit het; deels eienaar en bestuurder geword van verskeie gereguleerde energiebates in Wes-Australië en Victoria.


Weekend Post is 'n Saterdagkoerant wat in Port Elizabeth uitgegee word deur Avusa Media Limited. Dit is nou verwant aan die oggendblad van dieselfde maatskappy, The Herald. 'n Derde koerant van die groep in die stad, Evening Post, bestaan nie meer nie. Die koerant se sirkulasie was in 2008 28 446 (teenoor 46 000 in 1990) met 154 000 lesers, waarvan 70% in die 7-10 LSM-groep. Lys van Suid-Afrikaanse dagblaaie Die koerant se webwerf Avusa Media Limited se handelsmerke Geargiveer 31 Maart 2009 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Die breëblaar-geelhout of opregte geelhout (Podocarpus latifolius) is 'n groot immergroen boom wat tot 35 m hoog word in die familie Podocarpaceae. Die stam kan 'n middellyn van tot 3 m hê. Die boom is Suid-Afrika se nasionale boom. Dit is reusagtig wanneer dit in immergroen berg- en kuswoude groei, maar kom voor as lae of dwergagtige bome op blootgestelde berghange. Dit kom voor van die Wes-Kaap tot Mpumalanga en Limpopo. Hierdie spesie is inheems aan Suid-Afrika en Eswatini en op die SANBI-rooilys is dit as 'veilig' gelys. Die bas is longitudinaal gegroef. Manlike bome produseer pienkerige, katjieagtige keëls wat ongeveer 2,5 cm lank is. Die vroulike bome produseer vlesige blombodems en aan die punt word een of twee sade gevind. Die sade is ongeveer 1 tot 1,5 cm lank, dun en vlesig en word op 'n helderrooi, vlesige kussinkie gedra. Die sade word blou of perskleurig wanneer hulle volwassenheid bereik. Die hout word ook in die houtbedryf gebruik. Lys van Nasionale Simbole van Suid-Afrika Alfabetiese lys van Suid-Afrikaanse bome Die Suid-Afrikaanse Gids. Feite en wenke. 2009.


Bergville is 'n dorp in die weste van KwaZulu-Natal, in Suid-Afrika. Die dorp lê op die R74 hoofpad net onder die Drakensberge tussen die Woodstock- en Spioenkopdamme. Die Tugelarivier vloei ook langs Bergville verby. Die Oliviershoekpas is naby die dorp. Piet Retief het die eerste keer die Oliviershoekpasroete gebruik toe hy oor die Drakensberg getrek het. Die eerste setlaars was die Berlynse Sendinggenootskap wat 'n sendingstasie in 1847 by Emmaus gestig het. Die dorp is in 1897 uitgelê op die plaas Kleine Waterval wat aan 'n afgetrede skeepskaptein, ene Wales behoort het. Die naam Bergville is eers in 1903 toegeken. 'n Takspoorlyn het die dorp vanaf Estcourt in 1914 bereik. Die distrik is 2 600 km² groot. Vee en suiwelprodukte is van die belangrikste ekonomiese aktiwiteite wat beoefen word. Daar is ook baie forelle om te hengel in die riviere van die omgewing. Daar is 'n historiese blokhuis, die enigste in KwaZulu-Natal wat behoue gebly het. Dit is nou 'n nasionale museum. Die dorp bied toegang tot verskeie oorde in die omgewing, en daar is ook 'n natuurreservaat van 4 400 ha by die Spioenkopdam.


Benedictus XI was die 194ste pous van die Rooms-Katolieke Kerk van 1303 tot 1304. Pous Benedictus XI is gebore as Niccolò Boccasini in 1240 in Treviso, Italië. Hy sluit hom aan by die orde van die Dominikane en studeer en doseer teologie. In 1286 word hy provinsie-leier van die orde in Lombardye. In Mei 1296 word hy magister-generaal van die Dominikane. Hy was 'n kragtige verdediger van die beleid van Pous Bonifatius VIII en die pous bevorder hom tot kardinaal in 1298. Op 22 Oktober 1303 volg hy Pous Bonifatius VIII op en regeer tot sy dood op 7 Julie 1304. Hy word opgevolg deur Pous Clemens V. Die naam ‘Benedictus’ beteken 'geseënde’. Pous Benedictus XI het verwikkel geraak in konflikte met die kardinale van die Colonna-familie. Weens die spanning wat die konflikte veroorsaak het, het hy in 1304 Rome verlaat en na Perugia gegaan. Hy het toegewings gemaak aan koning Philip IV (die Skone) van Frankryk en die bul “Cleris Laicos” amper volledig teruggetrek, maar het Guillaume de Nogaret en sy helpers, wat die aanslag op Pous Bonifatius VIII gepleeg het by Anagni, op 7 Junie 1304 geëkskommunikeer.


Anastasius II was die 50ste pous van die Rooms-Katolieke Kerk. Pous Anastasius II was 'n Romein, die seun van 'n ouderling met die naam Petrus. Op 24 November 496 volg hy Pous Gelasius I op en regeer tot sy dood op 19 November 498. Hy word opgevolg deur Pous Simmachus. Die naam ‘Anastasius ’ beteken 'die heropgestane'. Pous Anastasius II het die swaar taak gehad om die kerkskeuring van Acacius van Konstantinopel op te los. Die skeuring het ontstaan deurdat Acacius en Pous Felix III 'n fundamenteel meningsverskil gehad het oor die monofisiete. Die pous was versoenend ten opsigte van die monofisiete en het hom die gramskap van die skrywer van die Liber Pontificalis op die hals gehaal. Dante het die pous in sy boek La Divina Comedia in die hel geplaas. Pous Anastasius II is nie heilig verklaar nie. Davis, R. (2001) Book of the Pontiffs (English Translation of the Liber Pontificalis) Liverpool University Press. ISBN 0-85323-545-7 BBKL Inskrywing (met Literatuurverwysings) in die Biographisch-Bibliographisches Kirchenlexikon (Duits) CE Inskrywing in die Catholic Encyclopedia (Engels) Saamgestel en vertaal uit die Nederlandse, Engelse, Duitse en Franse wikipedia.


Uitdaging is 'n tegniek in laterale denke wat gebruik word om beweging te bewerkstellig deur die aspek van 'n begrip/probleem wat gewoonlik as 'n vanselfsprekende/gegewe element van 'n onderwerp aanvaar word "uit te daag". 'n Mens kan byvoorbeeld na 'n maatskappy se bestuurstelsel kyk en dan kyk na wat tipies as vanselfsprekend aanvaar word. Daar word byvoorbeeld gewoonlik aanvaar dat daar 'n bestuurder moet wees. 'n Mens kan dan 'n uitdaging daarstel deur te sê: "Dié onderneming gaan geen bestuurders hê nie". Die uitdaging word dan ernstig oorweeg met die doel om beweging te bewerkstellig in terme van die gevestigde denkpatrone al is die eindresultaat van die nuwe denke nie noodwendig 'n bestuurstelsel waarin daar geen bestuurders is nie.


Christiaan Gerhard Snyman is op 28 Maart 1944 in Johannesburg gebore. Hy het in 1963 by die Hoër Seunskool Helpmekaar in Johannesburg gematrikuleer en het sy Doktorale Proefskrif in Sosiologie aan die Universiteit van Pretoria in 1996 voltooi. Hy het verskeie poste in die privaat- en owerheidssektore beklee, en is sedert 1 Maart 1997 verbonde aan die Instituut vir Munisipale Tesouriers in Johannesburg/Kemptonpark, waar hy die Hoof Uitvoerendebeampte van die Instituut was. Sedert 2009 is hy 'n pensioenaris Hierdie artikel is ’n saadjie. Voel vry om Wikipedia te help deur dit uit te brei.


Karel VII (Frans: Charles VII) (22 Februarie 1403 – 22 Julie 1461), genoem die Seëvierende (le Victorieux) of die Goed-Gediende (le Bien-Servi), was Koning van Frankryk van 1422 tot met sy dood in 1461. Hendrik VI van Engeland het aanvanklik met hom gewedywer vir die titel toe sy dienaars groot dele van Frankryk uit Parys regeer het. Hy was 'n lid van die Huis van Valois, die seun van Karel VI, wie se opvolging tot die troon in twyfel gelaat is deur die Engelse besetting van die noorde van Frankryk. Hy is egter in 'n beroemde gebeurtenis in Reims gekroon in 1429 deur die pogings van Johanna van Arkel om die Franse van die Engelse te bevry. Die latere deel van sy heerskappy is gekenmerk deur struwelings met sy seun, wat later Koning Lodewyk XI van Frankryk geword het. Hierdie artikel is ’n saadjie. Voel vry om Wikipedia te help deur dit uit te brei.


Moroni (Arabies: موروني Mūrūnī) is die hoofstad (sedert 1958) en die grootste stad van die Comore-eilande, 'n eilandnasie in Oos-Afrika in die Indiese Oseaan. Die stad is aan die weskus van die eiland Grande Comore, die Comore se grootste eiland, geleë. In 2011 het die stad 'n bevolking van 54 000 gehad en 'n oppervlakte van 30 km². Die vroeë geskiedenis van Moroni is vaag. Die vroegste geskrewe getuienis vir vestiging op die Comore-eilande kom nie vroeër as die 7de eeu voor nie en was moontlik deur Arabiese navigasies en Bantoesprekende landboukundiges gedoen. Keramiekvondste uit die 7de tot 10de eeu bewys dat die eilande deel was van die ontwikkelende Swahili beskawing, maar wanneer Moroni self gevestig is, is dit nie bekend nie. Teen die middel van die tweede millenium was Moroni egter 'n gevestigde stad met handelsnetwerke regdeur die Indiese Oseaan. Die Badjanani-moskee, wat in 1427 gebou is, is 'n bewys van die stad se rykdom, in die tyd van die goue eeu van ander Swahili-stede.


Bruce Jun-fan Lee (27 November 1940 – 20 Julie 1973) was 'n Chinese vegkunstenaar, filosoof, vegkunsinstrukteur en vegkunsakteur. Hy was ook die stigter van die vegkuns "Jeet Kune Do". Lee word algemeen beskou as die invloedrykste vegkunstenaar van die twintigste eeu. Hy was ook die vader van die akteur Brandon Lee en die aktrise Shannon Lee. Lee is in San Francisco, Kalifornië gebore, maar het in Hongkong groot geword. Sy rolprente het die tradisionele Hongkong-vegkunsrolprent nuwe gewildheid en lof gebring en gesorg vir die eerste grootskaalse belang in Chinese vegkuns in die Weste. Die regie en toon van sy rolprente het vegkuns en vegkunsrolprente die wêreld oor beïnvloed. Lee het 'n ikoniese figuur geword, veral vir die Chinese volk, siende dat hy Chinese nasionale trots en Chinese nasionalisme in sy rolprente uitgebeeld het. Hy het hoofsaaklik Chinese vegkuns (Koeng foe) beoefen, veral Wing Tsun. Wikimedia Commons het meer media in die kategorie Bruce Lee. Stein, Joel (1999). "TIME 100: Bruce Lee". Time (in Engels). Geargiveer vanaf die oorspronklike op 2 Desember 2009.


Wesselsbron is 'n landboudorp in die noorde van die Vrystaat, in Suid-Afrika. Die dorp is 75 km suid van Bothaville en is tussen Hoopstad en Odendaalsrus geleë. Wesselsbron is in 1920 gestig en is vernoem na kommandant Cornelis J Wessels wat in bevel was van die Boere se Beleg van Kimberley van 13 Oktober 1899 tot 12 Februarie 1900. Die dorp het in 1936 munisipale status verwerf. Die distrik is 1 750 km2 groot. Een van die belangrikste produkte is mielies en die dorp spog met van die grootste graansilo's in die suidelike halfrond. Ander gewasse wat verbou word is koring en grondbone terwyl bees- en skaapboerdery ook belangrik is. Daar is ook baie panne in die distrik. Slegs basiese onderwys word in Wesselsbron en Monyakeng (die township van Wesselsbron) aangebied. Hoërskole Hoërskool Sandveld (beide 'n primêre en hoërskool), Hoërskool Iphateleng, Hoërskool Monyakeng. Laerskole Laerskool Katoloso, Laerskool Letsibolo, Laerskool Mmabana en Laerskool Tataiso. Lys van dorpe in Suid-Afrika Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. Rosenthal, Eric (1967). Ensiklopedie van Suidelike Afrika.


Die Mississippirivier (Engels: Mississippi River), wat in 'n suidelike rigting deur die sentrale gedeelte van die Verenigde State vloei, is die tweede langste rivier in dié land (ná die Missouririvier, een van sy takriviere) met 'n lengte van 3 734 kilometer van sy oorsprong in die Itascameer in Minnesota tot by sy monding in die Golf van Meksiko naby New Orleans. Die rivier maak deel uit van die Jefferson-Missouri-Mississippi-rivierstelsel, die grootste in Noord-Amerika en een van die grootstes ter wêreld – met 'n totale lengte van 6 300 kilometer (3 900 myl) is dit die vierde langste ter wêreld, en volgens sy afloop van 16 792 m³/s (593 000 vt³/s) die tiende grootste ter wêreld. Die rivier loop deur die sentrale Amerikaanse deelstate Minnesota, Illinois, Missouri, Kentucky, Arkansas, Tennessee, Mississippi, Louisiana en vorm die grens tussen Wisconsin en Iowa. Die naam Mississippi is afgelei van die Ojibwa-woord misi-ziibi of gichi-ziibi ("Groot Rivier").


Die Festival International de la Bande Dessinée d'Angoulême ("Internasionale Strokiesprentfees van Angoulême") is die beduidendste Europese strokiesprentfees wat sedert 1974 jaarliks in Januarie in die Wes-Franse stad Angoulême gehou word. Die fees het sy oorsprong in 'n uitstalling, Dix millions d'images ("Tien miljoen beelde"), wat in 1972 in Angoulême plaasgevind het en só suksesvol was dat die besluit geneem is om meer soortgelyke uitstallings en uiteindelik ook 'n fees te organiseer. Die eerste strokiesprentfees in sy huidige vorm is op 25 Januarie 1974 geopen. In die volgende jare is die fees steeds verder uitgebou en bekende strokiesprent-tekenaars soos Hergé, Will Eisner en Moebius het 'n besoek aan die strokiesprentfees afgelê. Na mate die fees meer bekendheid verwerf het, is na Angoulême ook as die Franse "Stad van die Strokiesprent" verwys. Die fees van die jaar 2009, wat op 29 Januarie geopen is, het met sy uitstalling oor Suid-Afrikaanse strokiesprente ook Afrikaanse bydraes tot hierdie genre soos Conrad Botes en Anton Kannemeyer se Bitterkomix aan die internasionale publiek bekend gestel.


God is an Astronaut is 'n instrumentele musiekgroep uit Glen of the Downs, Co. Wicklow (Ierland). Die groep is in 2002 gevorm. Hulle het hul debuutalbum The End of the Beginning in 2002 onder hul eie etiket, Revive Records, vrygestel. In 2005 is hul tweede ateljee-album, All is Violent, All is Bright, vrygestel en in 2006 het 'n EP getiteld A Moment of Stillness verskyn. Hul derde vollengte ateljee-album, Far from Refuge, is in April 2007 in digitale formaat op hul webtuiste vrygestel. Hul vierde en selfgetitelde album is op 7 November 2008 vrygestel. The End of the Beginning (2002) All Is Violent, All Is Bright (2005) A Moment of Stillness (2006, EP) Far from Refuge (2007) God Is an Astronaut (2008) Age of the Fifth Sun (2010) Origins (2013) Helios | Erebus (2015) Epitaph(2018) Ghost Tapes #10 (2021) Wikimedia Commons het meer media in die kategorie God is an Astronaut.


Die Huis van Karađorđević (Serwies: Карађорђевићи; Engels: Karageorgevich) was ’n Serwiese regerende dinastie wat afgestam het van Karađorđe (Đorđe/George Petrović). Die familie het die troon in November 1945 verloor toe die Kommunistiese Party die bewind in Joego-Slawië oorgeneem het. Koning Pieter II het nooit geabdikeer nie. Die Karađorđevic-familie was aanvanklik die Serwiese koningshuis, toe die koningshuis van die Serwiërs, Kroate en Slowene en toe die koningshuis van Joego-Slawië. Die huis stam af van Đorđe Petrović, ’n handelaar wat onder sy aanhangers bekend was as Karađorđe. In 1804 het die Serwiërs in opstand gekom teen die Ottomaanse Ryk wat in daardie stadium oor die Balkanskiereiland regeer het. Die Eerste Serwiese Opstand was geslaagd en Karađorđe het ’n regering in Belgrado saamgestel. In 1811 is hy erken as heerser met sy familie as wettige opvolgers. Die Ottomane het egter in 1813 teruggekeer en Karađorđe en sy familie het gevlug. Sy seun prins Alexander het egter teruggekeer en van 1842 tot 1858 oor Serwië regeer. Toe Karađorđe vermoor word deur Miloš Obrenović, het ’n bloedvete tussen die huise van Karađorđević en Obrenović ontstaan wat voortgeduur het tot die Obrenović-koning Alexander I en sy familie vermoor is en die Karađorđević-dinastie teruggekeer het.


Die term roofkopie verwys na kopieë van byvoorbeeld kompakskywe en DVD's of sagteware wat onwettig gedupliseer, onwettig van webtuistes afgelaai of onwettig bemark is. Die term is in die laat 20ste eeu veral deur groot bewusmakings-veldtogte van die musiek- en rolprentbedryf gemunt. Die term is internasionaal omstrede aangesien onwettige duplisering aan roof gelykgestel word. Volgens die strafwetboeke van die meeste land word roof as 'n misdaad gedefinieer waarby 'n beweeglike objek deur middel van geweld of deur intimidasie (die dreiging van geweld) gesteel word. Deur die vervaardiging van 'n onwettige kopie word die kopiereghouer egter nie van die oorspronklike opname of sagteware ontneem nie, nog word geweld toegepas of met geweld gedreig. 'n Meer neutrale term wat voorgestel is om na 'n onwettige kopie te verwys is "swartkopie", in analogie met terme soos "swartmark". In Suid-Afrika verwys die Suider-Afrikaanse Federasie teen Outeursregdiefstal (Safact) en die teenroofkopie-eenheid van die Opnamebedryf van Suid-Afrika (Risa) na die strafregtelike aspekte van roofkopieë (verskeie handelaars is al swaar beboet) en hul verkoop op byvoorbeeld vlooimarkte in groter stede, maar fokus ook op bewusmaking van die oningeligte publiek wat onwettige kopieë aankoop en moontlik nie besef watter skade hierdeur vir die plaaslike en internasionale musiekbedryf en veral kunstenaars berokken word nie.


Gediminas (soms ook Gedimin of Gedimyn, * omstreeks 1275, † Desember 1341) het tussen 1316 en 1341 as grootvors van Litaue oor die Litauers en groot dele van die Roes' geregeer. Hy word naas Mindaugas en Vytautas by die beduidendste heersers in die Litause geskiedenis gereken. Aangesien Gediminas die Litause stamme in 'n gemeenskaplike ryk verenig het, word hy algemeen as die stigter van die Grootvorstedom Litaue met sy nuwe hoofstad Vilnius beskou - die magtigste ryk tussen die destydse Duitse Ordensstaat en Moskou. Gediminas het die politieke swakheid van die Mongoolse Goue Horde benut om Polozk, Minsk en Kiëf (Kiyv) te onderwerp, maar goeie betrekkinge met Pole gehandhaaf. Die huwelik tussen sy dogter en koning Kasimir III van Pole het die dinastiese basis vir die politieke unie tussen Litaue en Pole gevorm. Dié unie is uiteindelik deur sy kleinseun Jagiëllo verwesenlik. Terwyl hy in sommige bronne as 'n verstokte heiden uitgebeeld word wat sterk teen die kerstening van Litaue gekant was, het hy inderwaarheid Christelike sendelinge in sy ryk toegelaat en met die vestiging van Duitse setlaars ook die hoeksteen vir die ekonomiese ontwikkeling van Litaue gelê.


Johannes die Doper (Hebreeus: יוחנן המטביל, Joganan haMatbil; Antieke Grieks: Ἰωάννης ὁ βαπτιστής, Iōánnēs ho baptistḗs of Ἰωάννης ὁ βαπτίζων, Iōánnēs ho baptízōn; Siries: ܝܘܚܢܢ ܡܥܡܕܢܐ, Jochanan Mamdana; Latyn: Io(h)annes Baptista; Kopties: ⲓⲱⲁⲛⲛⲏⲥ ⲡⲓⲡⲣⲟⲇⲣⲟⲙⲟⲥ of ⲓⲱ̅ⲁ ⲡⲓⲣϥϯⲱⲙⲥ; Arabies: يوحنا المعمدان) was 'n leraar en belangrike godsdienstige figuur. Hy het die voorbeelde van die Hebreeuse profete voor hom gevolg: hy het 'n asketiese lewenstyl gevolg, sondige heersers aangeveg, en berou van sondes en God se regverdigheid verkondig. Herodes Antipas, die Heerser van Galilea en Perea, het hom as 'n bedreiging gesien en hom tereg laat stel. Sommige akademici beweer dat Johannes deur Essene beïnvloed is, 'n deels asketiese groep wat die einde van die wêreld verwag het en rituele soortgelyk aan die doop gehad het. Johannes se doopsbediening was 'n reiningsplegtigheid vir berouvolle sondaars, wat in "lewende water" (in hierdie geval 'n rivier) uitgevoer is, ooreenkomstig met Joodse tradisie. Jesus, die sentrale figuur van Christendom, is ook deur Johannes gedoop.


Die liter is 'n maateenheid wat gelyk is aan 1 dm3 (een kubieke desimeter, waar een desimeter gelyk is aan 10 cm). Dit is ook gelyk aan 1 000 cm3 of 10-3 m3. Die liter is 'n eenheid wat in die Internasionale Stelsel van Eenhede gebruik word. Die naam "liter" is afgelei van die pre-Rewolusionêre Franse eenheid, die litron. In 1793 was die liter deur die Franse Rewolusionêre regering as 1 000 cm3 gedefinieer. Terselfdertyd is die kilogram gedefinieer as die gewig van 1 000 cm3 by die vriespunt van ys. In 1799 is die Kilogramme des Archives vervaardig. Dit was gebaseer op 1 000 cm3 water by sy grootste digtheid, dit wil sê 4 °C. Die CGPM beveel aan dat die naam "liter" nie gebruik word om die resultate van hoë-akkuraatheid volumemates aan te gee nie. Een rede vir hierdie besluit is dat enige SI-eenhede se name 'n een-tot-een ooreenkoms moet hê met die gelykstaande dimensies wat in terme van die SI-basiseenhede uitgedruk word; i.e. 'n SI-naam vir 'n eenheid van volume sou na die kubieke meter moes verwys.


Die Arbeidersparty (Engels: Labour Party, ook bekend as slegs Labour) is 'n sentrum-linkse politieke party in die Verenigde Koninkryk. Die party is in 1900 gestig en het die Liberale Party vir die eerste keer in die algemene verkiesing van 1920 verbygesteek. Onder leiding van Tony Blair het die party die algemene verkiesing van 1997 gewen en was sedertdien tot 2010 die party aan bewind in die Verenigde Koninkryk. Tussen 2007 en 2010 was Gordon Brown die leier van die party, maar nadat hy die verkiesing van 6 Mei 2010 verloor het, het hy op 10 Mei 2010 bedank. Sy opvolger was Ed Miliband tot 2015. Sedertdien tot 2019 was dit Jeremy Corbyn. Sir Keir Starmer het op 4 April 2020 die leier van die Arbeidersparty geword. (en) Brivati, Brian; Heffernan, Richard (2000). The Labour Party: A Centenary History. Basingstoke [u.a.]: Macmillan [u.a.] ISBN 9780312234584. (en) Thorpe, Andrew (2008). A History of the British Labour Party (3rd uitg.). Macmillan. p. 8. ISBN 9781137114853. Besoek op 8 April 2016.


'n Grondwetlike monargie of konstitusionele monargie is 'n grondwetlike regeringsvorm, waar óf 'n verkose- óf erwende monarg die hoof van die staat is. Dit is anders as in 'n absolute monargie waar die koning of koningin die enigste bron van politieke mag is, aangesien hy of sy nie aan die grondwet gebonde is nie. Die meeste grondwetlike monargieë het 'n parlementêre stelsel (Australië, Bahrein, België, Denemarke, Japan, Jordanië, Kambodja, Kanada, Katar, Koeweit, Liechtenstein, Luxemburg, Maleisië, Marokko, Nederland, Nieu-Seeland, Noorweë, Spanje, Swede, Thailand, die Verenigde Arabiese Emirate en die Verenigde Koninkryk) waar die monarg die hoof van die staat is, maar 'n direk- of indirek verkose eerste minister die hoof van die regering is. Hierdie artikel is ’n saadjie. Voel vry om Wikipedia te help deur dit uit te brei.


Myst IV: Revelation is wys-en-kliek rekenaarspeletjie en die vierde in die Myst-reeks. Dit is die eerste speletjies in die reeks wat eksklusief op DVD vrygestel is ('n CD-weergawe sou 12 CD's nodig gehad het om al die data te bevat). Soos die vorige speletjie in die reeks, Myst III: Exile, kombineer Revelation vooraf gesintetiseerde grafika met digitale video, maar bevat dit ook intydse 3D-effekte om 'n groter gevoel van werklikheid te gee. Die storielyn van Revelation voltooi dié van die oorspronklike Myst. Die speler word deur Atrus ontbied, 'n man wat skakels na ander wêrelde (sogenaamde Ages of "Tye") skep deur spesiale skakelboeke te skryf. Ongeveer 20 jaar vroeër toe Atrus se twee seuns byna al sy skakelboeke vernietig het, het Atrus hulle elk in 'n aparte Tyd gevangene geneem. Atrus versoek die speler om as 'n neutrale beoordelaar op te tree deur die broers in hulle Tye te besoek en te kyk of hulle tot inkeer gekom het. Kort na die begin van die spel verdwyn Atrus se jong dogter, Yeesha, en dit blyk dat een van haar twee broers haar ontvoer het.


Orkney kan verwys na: Orkney, Skotland, 'n eilandgroep in noordelike Skotland. Orkney, Noordwes, 'n dorp suid van Klerksdorp, in die Noordwesprovinsie (Suid-Afrika). Orkney Snork Nie, komiese Afrikaanse TV-program wat hier afspeel. Suidelike Orkneyeilande, 'n eilandgroep in die suidelike Atlantiese Oseaan.


Huang Xianfan Foto geneem deur Huang Wenbin, omstreeks 1932 Chinese geskiedskrywer, etnoloog, antropoloog, volkskundige en zhuangoloog Akademiese stroming Positivisme Beduidende werke Omskryf van Chinese geskiedenis (1932–1934) Geen slaafgemeenskap in Chinese geskiedenis (1981) Algemene geskiedenis van die Zhuang (1988) Plek van geboorte van die Huang Xianfan: Qusi klein nedersetting in Fusui, Chongzuo. Foto geneem deur Zh5194444, omstreeks 2010 Huang Xianfan (Tradisionele Chinees: 黄現璠; Vereenvoudigde Chinees: 黄现璠) (13 November 1899 — 18 Januarie 1982) was 'n beroemde Chinese geskiedskrywer, etnoloog, antropoloog, volkskundige en zhuangoloog. Huang word beskou as die vader van die zhuangologie.Hy word deur sommige deskundiges as een van die baanbrekers van die moderne Sjinese etnologie beskou. Verder was hy oprigter van die "Bagui-skool"(eerste etnologiese skool in China) en die "Wunu-skool" (moderne geskiedenisskool in China). Huang Xianfan is op 13 November 1899 in Fusui (Chinese Guangxi) gebore. Sy ouers was Zhuang. Sy moeder sterf toe hy net vier jaar oud was. Van kindsbeen af het hy graag gelees.


Die Langkloof, ook bekend as die Vrugteroete, is 'n vallei in Suid-Afrika wat lê tussen die Kammanassie- en Kougaberge in die noorde, en die Outeniqua-, Langkloof-, Kareedouw- en Tsitsikamma-berge in die suide. Die dorpe Herold ('n klein nedersetting noord van George) en Humansdorp lê in die Langkloof se omtrek. 'n Lang strek heuwels wat parallel met die Langkloof loop en binne die kloof lê, verdeel die kloof in noordelike en suidelike afdelings. Die suidelike gedeelte heet die Klein Langkloof en is die hoof appelproduserende deel. Die naam "Langkloof" is in 1689 deur Isaq Schrijver aan die gebied gegee en is deur 'n latere ekspedisie onder August Frederik Beutler in 1752 verder verken. Die area, wat vir 160 km langs die vallei strek, was eens die tuisgronde van die Boesmans en die Gonagua-hottentotte. Die gebied word sedert 1760 vir landbou bewerk en is vandag die tweede grootste vrugteproduserende streek in Suid-Afrika en spesialiseer in die verbouing van appels en pere, asook 'n verskeidenheid ander vrugtesoorte. Joubertina is die belangrikste dorp in die Langkloof. In 1807 het ds.


Aberdeen (Chinees: 香港仔, Xiāng Gǎng Zǎi, letterlik "Klein Hongkong") is 'n klein nywerheidsdorp aan die suidwestelike kus van Hongkong, bekend om sy bootmense en drywende restaurante. Aberdeen het 'n bevolking van 171 110 in 2005 gehad. Wikimedia Commons het meer media in die kategorie Aberdeen, Hongkong. Hierdie artikel is ’n saadjie. Voel vry om Wikipedia te help deur dit uit te brei.


Bratsk (Russies: Братск) is 'n stad in die Irkoetsk-oblast in die ooste van Rusland met 'n geraamde bevolking van 238 825 (2014). Die Bratskdam is naby geleë. Nanao, Japan Zibo, Volksrepubliek China Hierdie Rusland-verwante artikel is ’n saadjie. U kan help deur dit uit te brei.


Krater kan na een van die volgende verwys: In Antieke Griekeland was 'n krater (κρᾱτήρ) 'n vat waarin wyn met water verdun is. 'n Krater is 'n ronde landskapsvorm en kan verskillende oorsake hê: Vulkaankrater, die uitmonding van 'n vulkaan; Impakkrater (of meteorietkrater), die oorblyfsel van die impak van 'n meteoriet; deur menslike invloed (byvoorbeeld bomkraters)


Bekasi is 'n stad in Indonesië op die Java-eiland. Bekasi is 'n voorstad van Jakarta. Die stad het 'n treinstasi. Die stad het 12 amptelike stadsbuurte. Bantar Gebang Wes-Bekasi Suid-Bekasi Oos-Bekasi Noord-Bekasi Jatiasih Jatisampurna Medan Satria Mustika Jaya Pondok Gede Pondok Melati Rawa Lumbu


Volgens 'n verordening uit die jaar 1983 is die datum van 6 Junie as Swede se Nasionale Dag (Sweeds: Sveriges nationaldag) en Dag van die Sweedse Vlag (Sweeds: Svenska flaggans dag) vasgestel. Die vlagdag is reeds vanaf die jaar 1916 gevier, terwyl die Nasionale Dag in 2005 tot openbare vakansiedag verklaar is. Tegelykertyd het die Tweede Pinksterdag (Sweeds: Annandag pingst) sy status as openbare vakansiedag verloor. Volgens 'n verordening uit die jaar 1996 is die Nasionale Dag tot een van ses nasionale saluutdae verklaar. In teenstelling met baie ander lande is Swede in die 19de en 20ste eeu nie deur oorloë, rewolusies of ander gebeurtenisse geraak wat nasionale gevoelens sou opgesweep het en met 'n spesifieke datum verbind kon word nie. Nogtans was daar ná die vinnige nywerheidsomwenteling in die tweede helfte van die 19de eeu en die vroeë 20ste eeu stemme wat vir 'n nasionale vlagdag gepleit het. Veral aanhangers van nasionaal-romantiese stromings het hulle vir die bewaring van die ou tradisies van die landelike Sweedse samelewing beywer en hulle in nasionale verenigings saamgesluit.


Damaskus (Arabies: دمشق Dimashq, Frans: Damas) is die hoofstad en die grootste stad van Sirië met 'n bevolking van sowat 1 834 750 in 2010 en 'n oppervlakte van 105 km². Damaskus is die oudste steedsbewoonde hoofstad ter wêreld en word as UNECSO-Wêrelderfenisgebied gelys. Damaskus is 15 kilometer oos van die Siries-Libanese grens geleë. Die Golanhoogtes, wat in die Sesdaagse Oorlog in 1967 deur Israel beset is, is 45 kilometer suidwes van Damaskus geleë. 100 kilometer suid van die stad loop die grens met Jordanië. Die stadsgebied is in die Baradavallei, 690 meter bo seevlak teen die voet van die Qasyunbergpiek, geleë. Die Ghuta-oase is van ouds die lewensaar van Damaskus. Dit kry sy water uit die Barada, 'n rivier sonder monding wat in die westelike gebergtes van die Anti-Libanon ontspring en dwarsdeur die jaar water het. Oos van Damaskus strek die Siriese Woestyn suidwaarts tot by die Arabiese Skiereiland. Wikimedia Commons het meer media in die kategorie Damaskus. unesco.org Hierdie artikel is ’n saadjie. Voel vry om Wikipedia te help deur dit uit te brei.


Beiroet (Arabies: بيروت Bayrūt; Bybelse Hebreeus: בְּאֵרוֹת Be'erot; Hebreeus: ביירות Beyrut; Latyn: Berytus; Frans: Beyrouth; Turks: Beyrut; Armeens: Պէյրութ Beyrut) is die hoofstad en grootste stad van Libanon. Geen onlangse bevolkingsensus is uitgevoer nie, maar die ramings van 2007 het gewissel van iets meer as 1 miljoen tot 2,2 miljoen as deel van Groter Beiroet, wat dit die derde grootste stad in die Levant-streek en die vyftiende-grootste in die Arabiese wêreld maak. Beiroet, geleë op 'n skiereiland op die middelpunt van die Middellandse See-kus van Libanon, is 'n belangrike streekhawe. Die stad word soms Parys van die Midde-Ooste genoem. Dit is een van die oudste stede ter wêreld, wat al langer as 5000 jaar bewoon word. Die eerste historiese vermelding van Beiroet word gevind in die Amarna-briewe uit die Nuwe Koninkryk van Egipte, wat dateer uit die 15de eeu vC. Beiroet is die regeringssetel van Libanon en speel 'n sentrale rol in die Libanese ekonomie, met die meeste banke en besighede in die sentrale distrik, Badaro, Rue Verdun, Hamra, Ryad el Soloh straat en Achrafieh.


Atalanta Bergamasca Calcio is 'n sokkerklub uit Bergamo in die deelstaat Lombardia in Italië. Hierdie artikel is ’n saadjie. Voel vry om Wikipedia te help deur dit uit te brei.


Vestfold is 'n Noorse provinsie (fylke) wat aan Buskerud en Telemark grens. Dit is Noorweë se tweede kleinste provinsie. Die provinsie is aan die Oslofjord geleë. Sy bevolking beloop 4,7 % van die totale bevolking van Noorweë. Die administratiewe sentrum is Tønsberg.


Rio Grande do Sul ([ʁiu 'gɾɐ̃.de do suɫ]) is 'n deelstaat van Brasilië. Die hoofstad en grootste stad is Porto Alegre. Rio Grande do Sul het 'n bevolking van 10 963 216 in 2001 gehad. Meer as 81% van die mense is wit, 12% bruin en 5% swart. Tagtig persent van die bevolking is verstedelik. Síntese de Indicadores Sociais 2007[dooie skakel] – IBGE, Rio Grande do Sul, Brasilië (PDF). ISBN 85-240-3919-1. Besoek op 2007-07-18 (Portugees) Hierdie artikel is ’n saadjie. Voel vry om Wikipedia te help deur dit uit te brei.


Riga (Lets: Rīga, [ˈriːɡa], luister (hulp·inligting); Litaus: Ryga; Lyfs: Rīgõ; Esties: Riia; Russies: Рига) is die hoofstad asook die ekonomiese, kulturele en opvoedkundige sentrum van Letland met 'n bevolking van 632 614 (soos op 1 Januarie 2019). Die historiese Hansestad, wat aan weerskante van die breë Daugava-rivier uitgebrei het en tans die derde grootste seehawe in die Oosseegebied ná Sint Petersburg en Stockholm is, is die grootste stedelike sentrum in die Baltiese lande en huisves sowat 'n derde van die totale Letlandse bevolking. Binne 'n radius van sowat veertig kilometer van Riga se stadsentrum af is selfs die helfte van hierdie Baltiese land se bevolking gekonsentreer. Riga is ná Lübeck die tweede oudste stad wat deur Duitsers langs die Oossee gestig is – met sy amptelike stigtingsjaar 1201 is dit selfs ouer as Stralsund, Rostock, Stettyn (Szczecin), Danzig (Gdansk) en Koningsberg (tans Kaliningrad). Eeue lank het vreemdelinge, veroweraars, stadstigters, sendelinge, koopmans, handelaars, diplomate en toeriste Riga hoofsaaklik per see bereik.


In fisika is arbeid soos die naam aandui die kwantifisering van die werk wat gedoen word, of die inspanning wat deur 'n kragbron gelewer word om 'n voorwerp te verplaas. As die kragbron 'n konstante krag F lewer om 'n voorwerp oor 'n afstand s te verplaas in die rigting van die krag, dan is die arbeid W die produk van die krag en die afgelegde afstand: W = F·s. In die fisika, meganika en ingenieurswese word die term arbeid gebruik omdat dit 'n noue verbintenis met die gebruik van die woord in die alledaagse lewe het. Wanneer ŉ sekere krag aangewend word om ŉ sekere voorwerp oor 'n sekere afstand te beweeg, word arbeid verrig. Die voorwerp kan omtrent enigiets wees en die krag kan byvoorbeeld spierkrag, swaartekrag of elektriese krag wees. Arbeid word gedefinieer as die grootte van die krag (in die bewegingsrigting) vermenigvuldig met die afstand waardeur die voorwerp beweeg word. Die eenheid van krag is newton (N) en die van afstand is meter (m). As die twee nou met mekaar vermenigvuldig word, word newton-meter verkry.


Die Kuranda Skyrail is 'n gondel-kabelspoor wat bo-oor die Barron Gorge Nasionale Park loop. Dit begin by die voorstad Caravonica in Cairns, Australië, en loop tot by Kuranda. Die ontwikkeling van die kabelspoor was in omstredenheid gehul omdat baie inwoners geglo het dat die kabelspoor skade aan die wêrelderfenisreënwoud kon aanrig. Na sewe jaar se beplanning is die kabelspoor goedgekeur en na 'n konstruksieperiode van 14 maande is die kabelspoor in Augustus1995 vir die publiek oopgestel. Die kabelspoor bied pakkette aan waar besoekers vanaf Kuranda kan terugkeer, of ook die Tjapukai Aborigine en Kultuurpark kan besoek wat net langs die Caravonica-stasie geleë is. "Go-ahead for Kuranda Skyrail". Geargiveer vanaf die oorspronklike op 20 September 2006. Besoek op 15 Junie 2008. Amptelike Skyrail webwerf Wet Tropics Management Authority Tourism Queensland Case Study Green Globe Geargiveer 14 Junie 2008 op Wayback Machine


Die Rainforestation natuurpark is sowat 5 minute vanaf Kuranda, Noord-Queensland in Australië geleë. Dit beslaan 'n 40 hektaar gebied te midde van die Wêrelderfenis reënwoud. Die park is in 1976 oopgemaak. Die gebied is voorheen gebruik vir die verbouïng van koffie en lemoene. Vandag het die Rainforestation baie uitgebrei met die doel om besoekers 'n insig in die inboorlingkultuur te gee, die Australiese natuurlewe en die reënwoud wat gelys is as 'n Wêrelderfenisgebied. Rainforestation het drie hoofbesienswaardighede: Die militêre boot toer – Neem die besoekers deur die reënwoud aan boord van 'n Tweede Wêreldoorlogse DUKW amfibiese tuig met 'n gids wat die plaaslike plant- en dierlewe toelig. Die toer gaan verder oor die waters van 'n groot meer en gaan ook deur 'n tropiese vrugtebord waar daar meer as 40 verskillende eksotiese tropiese vrugtebome aangeplant is. Pamagirri Aborigine Ervaring – Hier word besoekers bekendgestel aan Aborigine kultuur. 'n Aborigine dans word opgevoer en 'n wandelroete waar besoekers leer om 'n boemerang te gooi en die didgeridoo te speel. Koala & Wildlife Park – Laat mens toe om oor verhoogde plankpaadjies die natuurlewe te besigtig wat krokodille, koalas, kangaroes, Wallabies, dingos en wombats onder andere insluit.


Die Slag van die Somme is gevoer tussen Julie en November van 1916 en was een die grootste veldslae van die Eerste Wêreldoorlog. Met meer as 1,5 miljoen ongevalle was dit een van die bloedigste veldslae ooit. Die Geallieerde magte het gepoog om deur die Duitse linies te breek oor 'n 12 km front ten noorde en suide van die Sommerivier in Frankryk. Een van die doelwitte was om Duitse magte weg te lok vanaf die Slag van Verdun; maar die verliese by die Somme het egter die verliese by Verdun oorskry. Teen die einde van die oorlog was die Duitse magte se getalle voor die Geallieerde magte se sterkte uitgeput, hoofsaaklik vanweë 'n oorwig in getalle. Net soos Verdun simbolies was van die geweldige verliese wat tydens 'n oorlog gely kan word, het die Slag van die Somme vir die Britte dieselfde betekenis ingehou en met 67 470 ongevalle wat 19 240 sterftes op die eerste dag van die veldslag (1 Julie 1916) alleen was dit ook een van die bloedigste dae in Britse krygsgeskiedenis.


Boedapest (Hongaars: Budapest; uitgespreek [ˈbudɒpɛʃt]) is die hoofstad en grootste stad van Hongarye met 'n bevolking van 1 737 000 in 2011. Die Donauoewer, die Kasteel van Buda en Andrássy út is in 1987 deur Unesco as wêrelderfenisgebied gelys. Boedapest is gevorm op 17 November 1873 toe Boeda, Óbuda en Pest saamgesmelt het en huisves tans byna 'n vyfde van die Hongaarse bevolking. Tradisioneel word na Boedapest verwys as die "Koningin van die Donau". Die Hongaarse hoofstad is in die oorgangsgebied tussen die heuwelagtige weste van Hongarye en die uitgestrekte vlaktes in die ooste en suide van die land geleë. Die twee groot stadsdele, Boeda en Pest, is respektiewelik aan die wes- en oosoewer van die Donau geleë en word deur 'n reeks brûe met mekaar verbind. Die geskiedenis van Boedapest begin met 'n Keltiese nedersetting, Aquincum, wat deur die Romeine tot administratiewe setel van hul provinsie Neder-Pannonië (Pannonia Inferior) verhef is. Hongare het hulle in die 9de eeu in die gebied gevestig. Hul eerste nedersetting is in 1241/42 deur Mongole geplunder.


Kermit Romeo Erasmus (gebore op 8 Julie 1990 in Port Elizabeth), bynaam "Skermo", is 'n Suid-Afrikaanse sokkerspeler. Hy speel sedert 2013 as voorspeler vir Orlando Pirates, in die Suid-Afrikaanse stad Johannesburg. Hy het sy loopbaan as jongeling begin by Rangers FC en Park United, voordat hy na Supersport United geskuif het, vir wie hy van 2006 tot 2008 gespeel het. As voorspeler blink hy uit in 2008 tydens die Mercedes-Benz Juniorbeker en word aangewys as die beste speler van die toernooi. Sy uitstekende dribbelwerk, aangee, sy pas en tallose doele by Supersport en verskeie onder-19 en onder-21 nasionale spanne, het van hom 'n gunsteling speler gemaak. Erasmus het op 18-jarige ouderdom 'n kontrak met die Nederlandse sokkerklub Feyenoord geteken. Suid-Afrikaanse sokkerkampioen: 2008 (Supersport United) Uitspeel Promosie Eredivisie: 2010 (SBV Excelsior) Suid-Afrikaanse Beker: 2012 (Supersport United) 2014 (Orlando Pirates) "FIFA U-20 World Cup Egypt 2009 – List of Players" (PDF). Fédération Internationale de Football Association (FIFA). p. 16.


Soöplankton is die heterotrofiese (soms Detritivoriese) soort plankton. Plankton is organismes wat in die oseane en varswatermere dryf. Die naam soöplankton is afgelei van die antieke Griekse woord zoon wat dier beteken en planktos wat swerwer beteken. Baie soöplankton is te klein om met die blote oog waargeneem te word. Soöplankton is 'n breë kategorie wat 'n wye reeks organisme van verskillende groottes bevat insluitende die klein protozoas en die groot metazoas. Dit sluit in holoplankton organismes waarvan die volledige lewenssiklus in die plankton lê en die meroplankton organismes wat slegs 'n deel van hul lewenssiklus in die plankton deurbring voordat hulle verder ontwikkel. Alhoewel plankton hoofsaaklik deur die waterstrome vervoer word het baie van die organismes bewegingsmeganismes wat hulle gebruik om roofdiere te vermy of om meer prooi te vang. Thurman, H. V. (1997). Introductory Oceanography. New Jersey, USA: Prentice Hall College. ISBN 0-13-262072-3. Hierdie artikel is ’n saadjie. Voel vry om Wikipedia te help deur dit uit te brei.


Die Griffons (amptelik bekend as die Down Touch Griffons weens borgskapredes) is 'n provinsiale rugbyspan in Suid-Afrika wat gebaseer is in Welkom, Noord-Vrystaat. Die Griffons neem jaarliks deel aan die Rugby-uitdaagreeks en die Curriebeker se Eerste Afdeling. Hulle speel in pers, goud en wit klere en hulle tuisveld is die Noordwes-stadion. Die Noord-Vrystaatse Rugbyunie is in 1968 gestig toe Danie Craven, destydse president van Suid-Afrikaanse rugby die spel na Suid-Afrika se landelike gebiede wou uitbrei. Die Noord-Vrystaat was een van vier nuwe provinsiale spanne wat in 1968 gestig is. Met die aanvang van die professionele era in 1996 het die Suid-Afrikaanse Rugbyvoetbalunie onder Louis Luyt besluit om die rugbyunies in Suid-Afrika te herverdeel sodat daar net 14 provinsiale spanne oorbly. Met hierdie herskommeling is die Oos-Vrystaat Rugbybond by die Noord-Vrystaat ingelyf. Sedert 1999 staan die span van die Noord-Vrystaat bekend as die Griffons. In 2016 het die Griffons vir die eerste keer in die bestaan van die unie ’n telling van meer as 100 punte aangeteken in die Curriebekerkwalifiseringstoernooi teen die Welwitschias van Namibië.


Lotus Plaza is die soloprojek van Amerikaanse musikant Lockett Pundt, die kitaarspeler en multi-instrumentalis van Atlanta-gebaseerde ambiansgroep Deerhunter. Pundt het by Deerhunter in 2005 as kitaarspeler aangesluit. Sy debuutalbum onder die Lotus Plaza-persona, The Floodlight Collective, is op 23 Maart 2009 op laserskyf (CD) en viniel uitgereik en het gemengde kritiek ontvang. Pundt lys sy grootste musikale invloede as Stereolab, My Bloody Valentine en Roxy Music. Lockett Pundt as lid van Deerhunter: 2007: Cryptograms 2008: Microcastle 2008: Weird Era Cont. 2010: Halcyon Digest 2013: Monomania 2015: Fading Frontier 2019: Why Hasnot Everything Already Disappeared? As Lotus Plaza: 2009: The Floodlight Collective 2012: Spooky Action at a Distance Hogan, Marc (20 Maart 2009). "Album Reviews: Lotus Plaza: The Floodlight Collective" (in Engels). Pitchfork Media. Geargiveer vanaf die oorspronklike op 16 Mei 2020. Besoek op 11 Oktober 2009. Suveg, Lukas. "Lotus Plaza - The Floodlight Collective" (in Engels). Tiny Mix Tapes. Geargiveer vanaf die oorspronklike op 1 April 2009. Besoek op 11 Oktober 2009. Phares, Heather.


Lancashire (uitgespreek /ˈlæŋkəʃər/, soms ook /ˈlæŋkəʃɪər/) is 'n nie-metropolitaanse graafskap in die noordweste van Engeland. Die seremoniële graafskap het 'n bevolking van 1 490 500 wat van Lancashire die agtste grootste graafskap volgens bevolkingstal maak. Lancashire is een van Engeland se historiese graafskappe en genoem na die stad Lancaster. Soms word na die graafskap ook as County of Lancaster (Graafskap Lancaster) verwys. Die graafskapsraad van Lancashire het sy setel tans egter in Preston. Daarnaas word ook Royal Mail (die Koninklike Posdiens) se afkorting Lancs gebruik om na die graafskap te verwys. Die graafskap se bewoners word in Engels Lancastrians genoem. Die geskiedenis van Lancashire strek terug tot sy stigting in die 12de eeu. In die Domesday Book van 1086 word sommige dele van die huidige graafskap by Yorkshire gereken. Die land wat Inter Ripam et Mersam of "tussen die Ribble- en Mersey-riviere" geleë was, het vir belastingdoeleindes deel uitgemaak van Cheshire. Toe die aanvanklike grense van die nuwe graafskap afgebaken was, het dit aan Cumberland, Westmorland, Yorkshire en Cheshire gegrens. Lancashire het gedurende die nywerheidsomwenteling tot een van Engeland se vernaamste nywerheids- en handelsentrums ontwikkel.


Die 2011-Drienasiesreeks was die sestiende jaarlikse rugbykompetisie tussen die nasionale spanne van Suid-Afrika, Australië en Nieu-Seeland gewees. Die reeks is vanaf 23 Julie tot 27 Augustus 2010 gespeel. Die lande se spanne word onderskeidelik die Springbokke, Wallabies en All Blacks genoem. Die kompetisie was deur SANZAR georganiseer, 'n konsortium wat uit die drie lande se rugbyfederasies bestaan. Sedert 2012 is dit na die Rugbykampioenskapreeks verander toe ook Argentinië tot die kompetisie toegetree het. (en) "Rugby: IRB clears way for Argentina to join Tri-Nations". The New Zealand Herald. 13 Mei 2010. Geargiveer vanaf die oorspronklike op 28 April 2020. Besoek op 22 Mei 2010.


Jacques-Louis Potgieter (gebore in Pretoria, 2 September 1984) is 'n rugbyspeler wat voorheen vir die Blou Bulle, maar tans vir die Franse span Perpignan speel. Sy gereelde posisie is losskakel. Jacques-Louis Potgieter by SARugby.co.za Hierdie artikel is ’n saadjie. Voel vry om Wikipedia te help deur dit uit te brei.


Zoetermeer is 'n stad en munisipaliteit in die Nederlandse provinsie Zuid-Holland, geleë tussen Den Haag en Gouda. Die munisipale gebied het sowat 122 000 inwoners (2012) en 'n oppervlakte van 37 km². Zoetermeer is eintlik 'n groot dorp want die plaas het nie stadsregte gekry nie. (nl) Amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Capoeira is 'n Brasiliaanse mengsel van dans- en vegkuns wat op die maat van musiek beoefen word. Dit het sy oorsprong in NíGolo ("Sebradans"), 'n dans van Afrika. Capoeira is gedurende die koloniale tydperk deur slawe beoefen wat na Brasilië verskeep is en in dié Suid-Amerikaanse land verder ontwikkel. Daar is tans twee hoofstyle van Capoeira - die tradisionele Capoeira Angola en die moderne Capoeira Regional. Afrika-elemente het in die Capoeira Regional vanaf die 1970's saamgesmelt met invloede uit ander vegkunste soos stoei, jioe-jitsoe en wushu. Die kenmerkende akrobatiese elemente, wat met Capoeira verbind word, het eweneens in hierdie tydperk begin ontwikkel. Capoeira behels drie verskillende vlakke: vegkuns, musiek en roda (Portugees: "kring"), die sosiale geleentheid waartydens Capoeira beoefen word. Die roda of kring, waarbinne twee dansers (Capoeiristas) veg, word deur ander dansers en musikante gevorm. Die liedere, wat tydens die dansgevegte gesing word, dateer dikwels nog uit die tyd van slawerny.


Andrew Murray McGregor (1873 - 20 September 1943) was predikant van die Nederduitse Gereformeerde Kerk, waarvan 'n kwarteeu in Drieankerbaai, Kaapstad. Andrew Murray McGregor was die tweede seun van Andrew McGregor (1829 - 1918), wat in 1860 deur dr. William Robertson in Skotland gewerf is om as predikant in Suid-Afrika te kom arbei en in 1862 as stamvader van die McGregors na die land toe kom. Sy eerste en enigste gemeente was Robertson, waarvan die standplaas eers Hoopsrivier genoem is tot dit in 1853 ter ere van dr. Robertson hernoem is. Drie maande ná sy aankoms in die Kaapkolonie trou Andrew McGregor met Elizabeth Augusta, die oudste dogter van dr. Robertson, wie se vriende en familie haar "Lily" genoem het. Hulle het op Robertson gewoon tot ds. McGregor in 1902 afgetree en die egpaar hulle in Kaapstad gaan vestig het. Omdat hy so aktief op die dorpie Lady Grey, naby Robertson, gewerk het, is dit in die jaar van sy aftrede herdoop tot McGregor. Andrew en Lily het tien kinders gehad, waarvan vier jonk dood is.


Die gevaar wat joernaliste in Rusland in die gesig staar is sedert die vroeë 1990's bekend, maar kommer oor die aantal onopgeloste moorde het toeneem ná die moord op Anna Politkofskaja op 7 Oktober 2006 in Moskou. Terwyl internasionale monitors tientalle genoem het wat voor haar vermoor is, het bronne in Rusland self van meer as 200 gepraat. Die talle sterftes is sedertdien ondersoek en die resultaat verskyn in twee verslae wat in Engels en Russies deur internasionale organisasies gepubliseer is. In sy verslag van September 2009 herhaal die Komitee om Joernaliste te Beskerm sy gevolgtrekking dat Rusland een van die gevaarlikste lande in die wêreld vir joernaliste is en die land waar die minste van die moorde op hulle opgelos word. The Anatomy of Injustice (Russiese weergawe: Анатомия безнаказанности) noem 17 sterftes onder joernaliste in Rusland sedert 2000. Net in een geval was daar ’n gedeeltelik bevredigende vervolging van die skuldiges. ’n Omvattende ondersoek deur die Internasionale Federasie van Joernaliste (IFJ) na die dood van joernaliste in Rusland is in Junie 2009 gepubliseer. Terselfdertyd het die IFJ ’n aanlyn-databasis geskep waarin meer as 300 sterftes en verdwynings sedert 1993 genoem word.


e: Hierdie artikel handel oor die taal in Oos-Asië. Vir die etniese groep, sien Koreane. Koreaans is 'n Altaïese taal wat deur sowat 77 miljoen mense in Noord- en in Suid-Korea gepraat word. Daar is groot minderhede van Koreaanstaliges in Japan, die Verenigde State en in Yanbian in die Volksrepubliek China. In Suid-Korea word die taal han'gukmal (한국말) of han'gugeo (Hangoel: 한국어, Hanja: 韓國 語, [ha(ː)n.ɡu.ɡʌ]) genoem. In Noord-Korea word dit egter chosŏnmal (조선말, [tso.sʌn.mal]) or chosŏnŏ (조선어, 朝鮮語) genoem. Dit is anders omdat die algemene name vir Noord- en Suid-Korea verskil. Verder noem Koreane gewoonlik hul taal urimal (Hangoel: 우리말) of urinara mal (Hangoel: 우리나라 말) wat "ons taal" of "ons land se taal" beteken. Die dialek van die Suid-Koreaanse Jeju-eiland word deur sommige taalkundiges as 'n eie taal beskou wat darem saam met Koreaans as Koreaanse tale gegroepeer word. Ander taalkundiges sien egter kleiner verskille tussen dié dialek en Koreaans wat nie hierdie klassifikasie regverdig nie.


Die Pumas (Puma) is 'n roofdiergenus uit die Felidae-familie. Vanweë hul relatief klein liggaamsbou, behoort hulle aan die subfamilie van die kleiner katte. In hierdie genus, wat ook die Ou Wêreldse fossiele insluit, soos Puma pardoides uit die Eurasiese Pleistoseentydperk, bestaan daar twee spesies: Puma concolor(Linnaeus, 1771) – die Poema Puma yagouaroundi(Geoffroy, 1803) – die Jaguarandi Die jaguarandi is voorheen onder Herpailurus geklassifiseer. Omrede molekulêre genetiese studies 'n noue verwantskap tussen hierdie twee katspesies bevind het, word alle nuwe klassifikasies onder Puma, as 'n gemeenskaplike genus, ingedeel. Die pelse van hierdie diere is kort en dik en wissel gewoonlik tussen 'n geel-grys of rooierige kleur; groot verskille word onder die volwasse diere van hierdie twee katsoorte waargeneem. Beide spesies is inheems aan die Amerikas. DNS-navorsing het bevind dat die hierdie genus die naaste aan die jagluiperd verwant is. As gevolg van die jagluiperd se eie, kenmerkende gelaatstrekke, wat eie aan die Acinonychinae -subfamilie is, sal 'n indeling saam met die poema en jaguarandi ongeldig wees. Hemmer, H. (1965).


Die Reusejagluiperd (Acinonyx pardinensis) is 'n groot katspesie wat uitgesterf het; sy naaste lewende naverwant is die moderne jagluiperd. Die lewenswyse en fisieke kenmerke van die reusejagluiperd het waarskynlik met die moderne jagluiperd s’n ooreengestem, behalwe dat die reusejagluiperd so groot soos 'n leeu was (omtrent dubbeld so groot soos 'n hedendaagse jagluiperd). Dit het 'n massa van sowat 120 kg gehad en was omtrent 2 m lank vanaf die neuspunt tot stuitjie, sonder die stert, wat 'n bykomende 1,4 m is. Reusejagluiperds het in Europa gedurende die Vroeë en Middel-Pleistoseentydperk voorgekom; sy habitat was in Duitsland, Frankryk asook in China en Indië geleë. Die Europese jagluiperds het saam met die jaguars en luiperds tydens die Middel-Pleistoseen in die dieselfde streek geleef, wat heel moontlik mededinging tussen hierdie drie roofdiere kon veroorsaak het en tot die afname van reusejagluiperdbevolkings gelei het. Sy groot massa en meer verslete kloue (in vergelyking met die moderne jagluiperd s’n) doen aan die hand dat hierdie dier minder vir hardloop aangepas was – 'n vermoë wat deur die eeue heen ontwikkel het.


Die FIFA Sokker-Konfederasiebeker in 1999 is van 24 Julie tot 4 Augustus 1999 in Meksiko aangebied. Dit was die tweede sokker-konfederasiebeker wat onder FIFA se vaandel aangebied is. Meksiko wen die toernooi nadat hulle Brasilië in die eindstryd klop. Die Verenigde State eindig derde en Saoedi-Arabië in die vierde plek. Wedstryde is in die volgende stede gespeel: (en) fifa.com: Mexico stun Brazil in thrilling Azteca final Geargiveer 25 November 2016 op Wayback Machine (en) fifa.com: FIFA Technical Report – Part 1 Geargiveer 4 Maart 2016 op Wayback Machine (en) fifa.com: FIFA Technical Report – Part 2 Geargiveer 3 Maart 2016 op Wayback Machine (en) rsssf.com: Intercontinental Cup for Nations 1999


FC Anker Wismar is 'n sokkerklub uit Wismar in die deelstaat Mecklenburg-Voorpommere in Duitsland. Die Tweede Wêreldoorlog het 'n vernietigende uitwerking op sportklubs in Wismar gehad, deurdat die Geallieerdes alle sportklubs ontbind het. Voor die oorlog het die stad se klubs sterk vertonings gelewer, byvoorbeeld FC Elite Wismar en Wismarer FC, wat in die vroeë 1900’s in die hoogste streeksligas meegeding het, asook Germania Wismar, wat die stad se vaandel gedra het tot in die 1930’s. Tussen 1942 en 1945 het TSV Wismar in die Gauliga Mecklenburg meegeding op die hoogste vlak van die Duitse sokkerstruktuur. Na die oorlog is 'n nuwe klub eers in 1946 gestig genaamd SG Wismar-Süd. Die klub het sy grootste prestasie in 1949 gelewer toe daar na die DDR Oberliga, die topliga van die DDR, gepromoveer is. Om die klub vir hierdie liga te versterk, het die owerhede hom laat saamsmelt met BSG Schiffreparatur om Zentralsportgemeinschaft (ZSG) Anker Wismar te vorm. Die klub het ook sy intrek by die Kurt Bürger-stadion, destyds met plek vir 15 000 toeskouers, geneem.


Vir die denkbeeldige swartluiperd, sien Bagheera. Bagheera is 'n genus waaronder twee springspinnekopspesies ingedeel word. Die naam van die genus is vernoem na Bagheera, die swartluiperd in Rudyard Kipling se The Jungle Book. Ander Salticidae-genusse met Kipling se karaktername is Akela, Messua en Nagaina. Bagheera kiplingi Peckham & Peckham, 1896 — Meksiko, Guatemala Bagheera prosper (Peckham & Peckham, 1901) — VSA, Meksiko (en) Platnick, Norman I. (2009): The world spider catalog, weergawe 10.0. American Museum of Natural History. Kleursketse van B. kiplingi Geargiveer 11 Januarie 2010 op Wayback Machine


Die artikel gee ’n oorsig van internasionale en nasionale vlae in Noord-Amerika. Vlag van die Karibbiese Gemeenskap en Gemene Mark Vlag van die Sentraal-Amerikaanse Integrasiesisteem Vlag van Kanada Sien ook: Lys van Kanadese vlae Vlag van Meksiko Vlag van die Verenigde State Sien ook: Vlae van die Verenigde State Vlag van Belize Vlag van Costa Rica Vlag van El Salvador Vlag van Guatemala Vlag van Honduras Vlag van Nicaragua Vlag van Panama Vlag van die Amerikaanse Maagde-eilande (Verenigde State) Vlag van Anguilla (Verenigde Koninkryk) Vlag van Antigua en Barbuda Vlag van Aruba (Koninkryk der Nederlande) Vlag van die Bahamas Vlag van Barbados Sien ook: Lys van vlae van Barbados Vlag van Bonaire (Nederland) Vlag van die Britse Maagde-eilande (Verenigde Koninkryk) Vlag van die Kaaimanseilande (Verenigde Koninkryk) Vlag van Kuba Vlag van Curaçao (Koninkryk der Nederlande) Vlag van Dominica Vlag van die Dominikaanse Republiek Vlag van Grenada Nieamptelike Vlag van Guadeloupe (Frankryk) Vlag van Haïti Vlag van Jamaika Sien ook: Lys van Jamaikaanse vlae Nieamptelike Vlag van Martinique (Frankryk) Vlag van Montserrat (Verenigde Koninkryk) Nieamptelike Vlag van Navassa-eiland (Verenigde State) Vlag van Puerto Rico (Verenigde State) Vlag van Saba (Nederland) Nieamptelike Vlag van Saint-Barthélemy (Frankryk) Vlag van St. Kitts en Nevis Vlag van St. Lucia Vlag van Saint-Martin (Frankryk) Vlag van St. Vincent en die Grenadines Vlag van Sint Eustatius (Nederland) Vlag van Sint Maarten (Koninkryk der Nederlande) Vlag van Trinidad en Tobago Vlag van die Turks- en Caicos-eilande (Verenigde Koninkryk) Vlag van Bermuda (Verenigde Koninkryk) Nieamptelike Vlag van Clipperton (Frankryk) Vlag van Groenland (Denemarke) Nieamptelike Vlag van Saint-Pierre en Miquelon (Frankryk)


Die term Amasone kan verwys na: Amasones, ’n legendariese nasie van vrouevegters in die Griekse mitologie. Amasonerivier in Suid-Amerika. Amasonewoud, ’n vogtige breëblaarwoud in die Amasone-kom.


Suidwes-Somalië (Somalies: Koonfur-Galbeed Soomaaliya) was tussen 2002 en 2006 'n omstrede gebied in die suidwestelike deel van Somalië. Die hoofstad en grootste stad was Baidoa. Suidwes van Suidwes-Somalië lê die omstrede gebied Jubaland. In 2002 verklaar die Rahanweyn Resistance Army (RRA) Suidwes-Somalië onafhanklik. In 2006 word die gebied weer amptelik by Somalië ingelyf. Hierdie artikel is ’n saadjie. Voel vry om Wikipedia te help deur dit uit te brei.


Nasionale Vrouedag is 'n openbare vakansiedag wat jaarliks op 9 Augustus in Suid-Afrika gevier word. Die eerste Nasionale Vrouedag het op 9 Augustus 1994 plaasgevind. Die dag gedenk die nasionale optog van vroue op hierdie dag in 1956 om beswaar te maak teen wetgewing wat Swart Afrikane verplig het om 'n pas te dra. Die pas was 'n spesiale dokument wat die daaglikse beweging van swart mense gedurende die apartheidsera beperk het, met die doel om wit woongebiede te beveilig.[verwysing benodig] In 2006 is die optog herhaal om die vyftigjarige herdenking te vier. Baie van die veterane wat in 1956 deelgeneem het, het dié geleentheid bygewoon. Op 9 Augustus 1956 onderneem 20 000 vroue 'n optog na die Uniegebou in Pretoria om teen die voorgestelde wysigings aan die Groepsgebiedewet (algemeen bekend as die paswette) van 1950 te protesteer. Die optog is deur Helen Joseph, Lillian Ngoyi, Rahima Moosa en Sophia Williams gelei. Internasionale Vrouedag op 8 Maart. Moedersdag op die tweede Sondag van Mei. Lys van openbare vakansiedae in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Die Xonxadam is is 'n besproeiingsdam geleë in die Wit-Keirivier, Oos-Kaap, Suid-Afrika. Die dam is in 1972 voltooi met die wal wat 48 m hoog is, en het 'n bakmaat van 158,5 miljoen m3. Die Wit-Keirivier stort oor die Glen Grey-waterval net voor dit die dam invloei. Die naaste groot dorp is Queenstown. Lys van grootste damme in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4


Die Ntshingwayodam (voorheen bekend as die Chelmsforddam) is geleë in die Ngaganerivier in KwaZulu-Natal, Suid-Afrika. Die dam is in 1961 voltooi met 'n wal wat 23 m hoog is en 'n bakmaat van 211 miljoen m3. Die dam is 25 km suid van Newcastle en net langs die N11 nasionale pad. Daar is ook 'n oord en natuurreservaat aan die oewer van die dam, die Chelmsford-natuurreservaat. Lys van grootste damme in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4


Die Kwenadam is geleë in die Krokodilrivier in Mpumalanga, Suid-Afrika. Die naaste groot dorp is Lydenburg. Die dam is aanvanklik na Braam Raubenheimer vernoem. Die dam se bakmaat is 160 800 000 m3 agter 'n wal wat 50 m hoog is, wat 'n wateroppervlak van 12.504 ha beslaan. Lys van grootste damme in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 Die Suid-Afrikaanse Gids- feite en wenke. Isabel Uys. 2009 ISBN 978-1-86919-324-9


Thorn (Limburgs: Toear) is 'n dorpie in die Nederlandse provinsie Limburg. Die voormalige munisipaliteit het sowat 2 600 inwoners (2006) en 'n oppervlakte van 6,7 km². Sedert 2007 behoort Thorn tot die gebied van die nuwe munisipaliteit Maasgouw. Die dorpie grens aan die Belgiese provinsie Limburg en byna aan die Maas-rivier. Thorn word Die Witte Stadjie genoem, omdat die huise in die middedorp sedert die Napoleontiese tyd wit geverf word. Die huise staan gegroepeer rond die Gotiese Sint-Michaëlkerk, 'n abdykerk wat gedeeltelik tot die 14de eeu terugdateer. Hierdie artikel is ’n saadjie. Voel vry om Wikipedia te help deur dit uit te brei.


Soekmekaar (of Morebeng) is 'n dorp geleë in die Limpopoprovinsie, Suid-Afrika, noordwes van Tzaneen. Die dorp is in 1916 gestig. Volgens die 2011-sensus het dié klein dorp en omliggende dele 'n bevolking van 2 371 gehad, waarvan 2 289 (96.5%) Swartes was. Volgens oorlewering is die ou (Afrikaanse) naam afgelei van die insident toe die twee landmeters gedurende mistige weer van mekaar afgedwaal het, en na mekaar moes soek. Soekmekaar is suidwaarts per takspoorlyn verbind aan Kaapmuiden, via Modjadjiskloof, Tzaneen en Gravelotte al langs die Krugerwildtuin se wesgrens. Lys van dorpe in Suid-Afrika "Hoofplek Soekmekaar". Sensus 2011. Ensiklopedie van Suidelike Afrika, Eric Rosenthal, 1967 (bladsy 468). (en) Artefacts - Selati Line, Skukuza District, Mpumalanga (URL besoek op 25 Februarie 2016)


UTC+00:20 is 'n tydsone wat van 1909 tot 1940 in Nederland gebruik is. Dit het as Amsterdamse Tyd of Nederlandse Tyd bekend gestaan. Die presiese tydsone was GMT +0h 19m 32.13s. Op 17 Maart 1937 is dit egter na GMT +0h 20m vereenvoudig. Met die Duitse besetting van Nederland tydens die Tweede Wêreldoorlog is na Berlynse Tyd (UTC+1) oorgeskakel (soos tans steeds in gebruik). (nl) Wettelijke tijdregeling in Nederland


Jean Charest (* 24 Junie 1958) was die 29ste Eerste Minister vanaf 2003 tot 2012 die Kanadese provinsie Quebec. Hierdie artikel is ’n saadjie. Voel vry om Wikipedia te help deur dit uit te brei.


Philipstown is 'n dorp in die Bo-Karoo in die Suid-Afrikaanse provinsie Noord-Kaap, sowat 56 km noordoos van De Aar. Die dorp is in Mei 1863 aangelê op die plaas Rietfontein as 'n kerksentrum en word in Augustus 1876 'n munisipaliteit. Die dorp lyk vandag nog min of meer soos destyds. Dit is genoem na sir Philip Wodehouse, goewerneur van die Kaapkolonie van 1861 tot 1870. Heelwat van die geboue op die dorp dagteken van die eerste dekade of wat na sy stigting, waaronder die oorspronklike sandsteenkerk en pastorie, wat vandag nog gebruik word. Die omgewing is redelik vrugbaar en landbouprodusente boer veral met merino's. Rondom Philipstown is koppies met eienaardige vorms. Die gemeente is op 8 Februarie 1873 in die Ring van Graaff-Reinet afgestig met ds. A.D. Lückhoff van Colesberg as eerste konsulent. Die eerste leraar, ds. J.P. Jordaan, is eers drie jaar later op 10 Januarie 1876 bevestig. Dit was in sy opvolger, ds. P. du Toit (1879 tot '93) se dienstydperk dat die huidige kerkgebou teen 'n koste van £5 443 in gebruik geneem is.


Augrabies is 'n dorp in die Noord-Kaap provinsie, Suid-Afrika. Augrabies Nasionale Park Augrabieswaterval Lys van dorpe in Suid-Afrika "Hoofplek Augrabies". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Ds. George Murray (Graaff-Reinet, 7 Augustus 1845 - 18 Mei 1921) was die jongste van ds. Andrew Murray sr. se vyf seuns wat predikant geword het. Hy kry sy teologiese opleiding aan die Kweekskool op Stellenbosch en word in 1869 predikant op Willowmore, waar hy bly tot 1879. Hierna volg Swellendam tot 1892, Oudtshoorn tot 1910 en De Hoop tot sy aftrede in 1916. Hy het groot diens aan die kerk in vele kommissies en sendinge bewys. (nl) Dreyer, eerw. A. 1924. Eeuwfeest-Album van de Nederduits Gereformeerde-Kerk in Zuid-Afrika 1824 - 1924. Kaapstad: Publikatie-kommissie van de Z.A. Bijbelvereniging. Hofmeyr, George (hoofred.), 2002. NG Kerk 350. Wellington: Lux Verbi.BM. Olivier, ds. P.L. (samesteller), 1952. Ons gemeentelike feesalbum. Kaapstad en Pretoria: N.G. Kerk-uitgewers.


Dr. George Thom (Aberdeen, Skotland, 18 Junie 1789 - Kaapstad, 11 Mei 1842) was eers superintendent van die Londense Sendinggenootskap en later, as leraar van die Nederduitse Gereformeerde Kerk, verantwoordelik vir die werwing van die eerste Skotse predikante wat na Suid-Afrika gekom het om ’n tekort aan leraars in die Nederduitse Gereformeerde Kerk aan te vul en te help met die destydse koloniale regering se beleid van verengelsing. Thom was een van die eerste drie Skotse predikante wat in die NG Kerk gearbei het en was, soos di. John Evans (van 1818 tot 1823 die eerste leraar van die NG gemeente Cradock) en ds. John Taylor (eerste leraar van die NG gemeente Beaufort-Wes), eers sendelinge van die Londense Sendinggenootskap. Hy doen die Kaap aan in 1812 op pad na Kolkata in Indië as sendeling vir die L.S.G. Hy het so 'n gunstige indruk op 'n Skotse regiment gemaak wat hier gestasioneer was en self so baie van die plek gehou, dat hy verlof kry om hier te bly.


Hazel Jenkins (gebore: 6 Junie 1960 in Ceres) is 'n Suid-Afrikaanse politikus. Sy was vanaf 6 Mei 2009 tot 22 Mei 2013 die Premier van die Noord-Kaap-provinsie. Voor haar aanstelling as premier was sy die burgemeester van die Pixley ka Seme-distriksmunisipaliteit (die voormalige Bo-Karoo). Voor dit was sy 'n onderwyseres.


Die Chinese Wikipedia is die Chinese uitgawe van Wikipedia, 'n gratis aanlynensiklopedie. Die wikipedia is op 24 Oktober 2002 begin. Dit het tans 1 253 160 artikels en is die 15de grootste Wikipedia. 'n Voorbeeld van 'n Chineestalige artikel oor Afrikaans: 南非語. (zh) Die tuisblad van die Chinese Wikipedia (zh) 中文维基百科统计 – statistieke vir die Chinese Wikipedia


Die term hipster verwys na 'n lid van die heersende stedelike subkultuur wat teen die middel van die 20ste eeu veral in die Verenigde State na vore getree het. Die naam is in die laat 1940's deur die boogie-pianis en sanger Harry "The Hipster" Gibson algemeen bekend gemaak en is aanvanklik veral gebruik om na aanhangers van bebop-jazz te verwys wat die leefstyl van jazz-musikante nageboots het. Hierdie leefstyl het 'n verskeidenheid elemente ingesluit soos byvoorbeeld 'n kenmerkende klerestyl, plattaal of slang, die gebruik van cannabis en ander dwelmmiddels, 'n ontspanne houding, sarkastiese humeur, self-opgelegde armoede en minder strenge gedragskodes vir seksuele omgang. Die hipster kan as die moderne Amerikaanse eweknie van die 19de en vroeë 20ste eeuse Europese bohémien beskryf word. Veral twee destydse groepe van avantgarde-kunstenaars het beslissende invloed op die hipster-rolmodel uitgeoefen: die (merendeels swart) musici wat met hul bebop die moderne jazz-musiek geskep het en die (merendeels blanke) digters waarna tans met die sambreelterm Beat-generasie verwys word.


Die Johannes Stegman Kunsgalery is 'n galery op die kampus van die Universiteit van die Vrystaat in Bloemfontein. Elke jaar word daar verskeie tydelike kunsuitstallings gehou. Elke uitstalling het ook 'n openingsfunksie waartydens gassprekers, kunstenaars en kunshistorici genooi word as sprekers. Mnr. Arrie Kuijers is tans kurator van die Johannes Stegman Kunsgalery. Verskeie beeldende kunste-studente asook studente in kunsgeskiedenis wat 'n goeie algemene kennis van en liefde vir beeldende kunste het, word as galery-assistente aangestel. Hierdie artikel is ’n saadjie. Voel vry om Wikipedia te help deur dit uit te brei.


Die Golf van Kalifornië (ook Meer van Cortés of Rooiminiemeer genoem; Engels: Gulf of California, Sea of Cortés of Vermilion Sea; Spaans: Golfo de California, Mar de Cortés of Mar Bermejo) maak deel uit van die Stille Oseaan en is 'n golf in die weste van Meksiko, met 'n lengte van 1 126 km van noord ná suid en 'n breedte tussen 90 en 230 km van oos ná wes. Die oppervlakte daarvan is ongeveer 160 000 km². Die Golf grens in die weste aan die skiereiland Neder-Kalifornië, in die suide aan die Stille Oseaan en in die ooste aan die vasteland van Meksiko. In die noorde mond die Coloradorivier in die Golf in. Die eilande en beskermde gebiede in die Golf van Kalifornië is in 2005 deur Unesco as wêrelderfenisgebied gelys. "Gulf of California" (in Engels). Encyclopædia Britannica. Geargiveer vanaf die oorspronklike op 13 April 2020. Besoek op 26 Julie 2017. Wikimedia Commons het meer media in die kategorie Golf van Kalifornië. (en) (fr) Amptelike Unesco-bladsy Hierdie artikel is ’n saadjie.


Geldwassery is die uitvoer van transaksies om die herkoms van onwettig verkrygde geldsomme te verberg. Die doel van geldwassery is om dié geld te kan bestee en belê sonder dat daar bewys kan word dat dit van kriminele oorsprong is, en om te voorkom dat die geld deur die gereg in beslag geneem kan word. Dit gaan hier om geld, of andere bates, wat van kriminele aktiwiteite afkomstig is, soos byvoorbeeld met dwelmhandel, mensehandel, diefstal en bedrog. In sommige lande is die lys van sogenaamde basismisdrywe (misdrywe wat uiteindelik tot straf weens geldwassery kan lei) beperk tot slegs 'n sekere aantal, terwyl in ander lande alle misdrywe aanleiding tot vervolging weens geldwassery kan veroorsaak. Oor die algemeen word by geldwassery tussen drie fases onderskei: Plasing/opbrengs: waarby die rykdom (meestal in die vorm van kontant geld) vir eers in die finasiële sisteem gebring word. Versluiering/sirkulasie: waarby 'n opeenvolging van soms komplekse finansiële transaksies uitgevoer word ten doel om die oorsprong van die rykdom te verskuil. Integrasie/investering: waarby die rykdom in die opperwêreld (in teenstelling met die kriminele onderwêreld) belê word, byvoorbeeld in die investering in nie-roerende goedere, oftewel vaste bates.


Die Nieuwoudtvillewaterval is in die Doringrivier, Noord-Kaap, Suid-Afrika naby die dorp Nieuwoudtville. Die waterval is 90m hoog en 'n baie mooi gesig gedurende die winter wanneer die rivier vol is. Padlangs deur Suid-Afrika. 2010. ISBN 978-1-77007-751-5 Hierdie artikel is ’n saadjie. Voel vry om Wikipedia te help deur dit uit te brei.


Alfons Vilhelm Robert Rebane (24 Junie 1908 – 8 Maart 1976) was 'n Estiese soldaat tydens die Tweede Wêreldoorlog. Hierdie artikel is ’n saadjie. Voel vry om Wikipedia te help deur dit uit te brei.


José Eduardo dos Santos (Portugees: [ʒuˈzɛ eˈðwaɾðu dus ˈsɐ̃tuʃ]; gebore op 28 Augustus 1942 in Luanda, Angola) het tussen 1979 en 2017 as tweede president van Angola gedien. Hy het 'n lid van die MPLA geword kort na die organisasie se stigting in 1956. Na die dood van Angola se eerste president Agostinho Neto op 10 September 1979 is Dos Santos op 20 September 1979 as die MPLA se president verkies en het op 21 September 1979 Angola se tweede president geword. (en) W. Martin James and Susan Herlin Broadhead, Historical Dictionary of Angola (2004), Scarecrow Press, bl. 145. Wikimedia Commons het meer media in die kategorie José Eduardo dos Santos. Hierdie artikel is ’n saadjie. Voel vry om Wikipedia te help deur dit uit te brei.


Anna Lila Downs Sanchez (Tlaxiaco, Oaxaca, Meksiko, 9 September 1968), beter bekend as Lila Downs is 'n sangeres, liedjieskryfster, samestelster en aktivis wat Meksikaanse folk en jazz in Spaans versmelt met verskillende musikale ritmes. Sy is ook 'n uitgesproke aktivis vir maatskaplike en humanitêre kwessies. Haar verhoognaam, Lila Downs is ontleen aan haar familie se bynaam vir haar in haar kinderjare. Dit is afkomstig van die vakbond se eerste naam en die eerste lettergreep van die tweede. Downs woon 'n deel van haar kinderjare in die munisipaliteit van Oaxaca de Juárez en later in New York.


Violetta Villas (* 10 Junie 1938, Luik, † 5 Desember 2011, Lewin Kłodzki) - was 'n Poolse pop-sangeres-liedjieskryfster, komponis en musikant. 1962 Rendez-vous with Violetta Villas 1966 Violetta Villas 1967 Violetta Villas (reedition) 1968 For you my darling 1968 About Love... 1977 There is no love without jealousy 1985 Las Vegas 1986 Violetta Villas (reedition) 1992 The most beautiful Christmas carols 1996 Daddy 2 guest star 1997 Christmas carols 1997 Villas sings Christmas carols 2001 When Jesus Christus was born... 2001 Violetta Villas (reedition) 2001 There is no love without jealousy (reedition) 2001 For you my darling (reedition) 2003 Valentine hits 2004 Christmas carols from heart 2008 To comfort the heart and warmth the soul 2009 The most beautiful Christmas carols (reedition) 1961 I donot believe you 1961 Such a frost 1961 I donot make it 1961 For you my darling 1961 Red Marianna 1961 Secret 1962 Get married, Johny! 1962 Cuckoo clock 1962 It speak maracas 1962 Look straight into my eyes 1963 When Allah goes 1963 Ali alo 1963 The Fan 1964 To you, mother 1964 Joseph 1964 The love begins with a smile 1964 There is a time for love 1964 Is not 1966 To you, mother 1978 For mum 1986 Mundial'86 1987 The pine from my dream 1987 Take me from Barcelona 1987 Everywhere you go 1987 The wild woman Amptelike webwerf Geargiveer 27 Januarie 2011 op Wayback Machine


Laerskool Danie Malan is 'n primêre skool wat in Pretoria, Suid-Afrika geleë is. Die skool se adres is Koos De la Reystraat 279, Pretoria Noord, 0182. Hulle leuse is Jou Sleutel tot Suksesvolle Onderrig!. Die skool is in 1904 as 'n Engels-medium skool gestig, maar is later na 'n Afrikaanse skool verander. In die laat 90's is dit egter na 'n parallelmedium-skool omgeskakel om die Engelse leerlinge in die gebied te bedien. Lucas Maree Skool se webtuiste Geargiveer 2 Desember 2010 op Wayback Machine Skool se Facebook-bladsy Hierdie artikel is ’n saadjie. Voel vry om Wikipedia te help deur dit uit te brei. Koördinate: 25°40′33.6″S 28°10′43.32″O / 25.676000°S 28.1787000°O / -25.676000; 28.1787000


Kleisthenes was die tiran van Sikyon van c. 600–570 v.C., wat 'n bydrae gelewer het tot die Eerste heilige oorlog teen Kirrha, waarin daardie stad in 595 v.C. vernietig is. Daar word ook vertel dat hy 'n suksesvolle stryd teen Argos aangevoor het weens sy anti-Doriese standpunte. Na sy sege het hy al die rapsodiste van Homeros afgeskaf, omdat hulle die inwoners van Argos opgehemel het. Die sleutelvernuwing van sy bewind, deur Herodotos vermeld, is die hervorming van die stamgroepstelsel in die stad Sikyon. Herodotos meld dat hy nuwe name aan al die stamme gegee het. Sy eie nie-Doriese stam is 'regeerders van die mense' genoem, terwyl die ander drie Doriese stamme na verskillende diere vernoem is. Herodotos vermeld egter nie wat hierdie hervorming deur Kleisthenes presies behels het nie. Wat die hervorming ook al was, blyk dit suksesvol te gewees het, aangesien al die stamme hul name vir 'n lang tyd behou het, selfs na die dood van Kleisthenes. Kleisthenes van Sikyon het 'n kompetisie uitgevaardig waarin sy pragtige dogter Agariste as die prys uitgeloof is.


Goedkaro(o) is 'n benaming vir struikies soos Ankerkaroo of Goeiekaroo , Pentzia incana, en Vaalkaroo of Bitterskaapbossie, P. globosa, wat in die Karoo benut word vir die voer van kleinvee soos bokke en skape. Dit is van belang in die gebied met 'n lae reënval van 125-250 mm per jaar om oorbenutting te vermy en die bossies en grasse toe te laat om saad te skiet. Ankerkaroo is ook in die Amerikaanse staat Arizona ingevoer vir sy eienskappe as veevoer. Dit is ook in Australië ingevoer. Ander smaaklike Karoobosse en -struike: Kruisbessie Geelgranaat Koggelmandervoet Pleisterbossie Bietou Slanghoutjie Wes-Kaapse Departement van Landbou Geargiveer 6 Oktober 2010 op Wayback Machine


Pous Clemens XII die 246ste pous van die Rooms-Katolieke Kerk van 1730 tot 1740 het 35 nuwe kardinale aangestel in 15 konsistories. Neri Maria Corsini, apostoliese protonotarius, neef van die pous. Alessandro Aldobrandini, titulêr aartsbiskop van Rodi. Girolamo Grimaldi, titulêr aartsbiskop van Edessa. Bartolomeo Massei, titulêr aartsbiskop van Athene. Bartolomeo Ruspoli, apostoliese protonotarius.. Vincenzo Bichi, titulêr aartsbiskop van Laodicea. Sinibaldo Doria, aartsbiskop van Benevento. Giuseppe Firrao, aartsbiskop-biskop van Aversa. Antonio Saverio Gentili, titulêr aartsbiskop van Petra. Giovanni Antonio Guadagni, O.C.D., biskop van Arezzo. Troiano Acquaviva d'Aragona, titulêr aartsbiskop van Larissa. Agapito Mosca, priester van die Apostoliese Kamer. Domenico Riviera, apostoliese protonotarius. Marcello Passeri, titulêr aartsbiskop van Nazianzo. Giovanni Battista Spinola, goewerneur van Rome. Pompeio Aldrovandi, titulêr patriarch of Jerusalem. Serafino Cenci, aartsbiskop van Benevento. Pietro Maria Pieri, O.S.M., prior-generaal van sy orde. Giacomo Lanfredini, sekretaris van die Tridentine Raad. Giuseppe Spinelli, aartsbiskop van Napels. Luis Antonio Jaime de Borbón y Farnesio, kroonprins van Spanje. Tomás de Almeida, patriarg van Lissabon. Henri-Osvald de la Tour d'Auvergne de Bouillon, aartsbiskop van Vienne.


William McKinley Jr. (Niles, 29 Januarie 1843 – Buffalo, 14 September 1901) was die 25ste president van die Verenigde State van Amerika vanaf 1897 tot en met sy dood in 1901. Op 6 September 1901 word hy die slagoffer van 'n sluipmoordaanval. Hy is op 14 September op 58-jarige ouderdom oorlede en word opgevolg deur sy adjunkpresident Theodore Roosevelt. Ná Abraham Lincoln (1865) en James Garfield (1881) is hy die derde Amerikaanse president, wat vermoor is. Berg Denali in Alaska is tussen 1917 en 2015 amptelik Mount McKinley genoem. Dit is met 'n hoogte van 6 194 meter die hoogste berg in die Rotsgebergte, Noord-Amerika en die Verenigde State van Amerika. "Senate Report 113-93 – Designation of Denali in the State of Alaska" (in Engels). U.S. Government Publishing Office. 10 September 2013. Geargiveer vanaf die oorspronklike op 12 Junie 2018. Besoek op 12 April 2016. Wikimedia Commons het meer media in die kategorie William McKinley. Hierdie artikel is ’n saadjie. Voel vry om Wikipedia te help deur dit uit te brei.


Gwyllyn Samuel Newton "Glenn" Ford (1 Mei 1916 - 30 Augustus 2006) was ’n Kanadese akteur. Hy was die seun van ’n Kanadese spoorwegamptenaar. Toe hy agt jaar oud was, het sy gesin na Kalifornië verhuis. Op 19 het hy sy debuut op die verhoog gemaak. Sy eerste rolprentrol was vir 20th Century Fox, maar daarna het hy ’n kontrak geteken met Columbia, waarvoor hy in 18 jaar in sowat 50 prente gespeel het. Sy eerste groot rol was in Heaven with a Barbed Wire Fence. Sy mees noemenswaardige rol was in 1946, saam met Rita Hayworth in Gilda. Verskeie flieks met Ford in was hierna egter minder suksesvol. Sy beste rolle was in die flieks van die Oostenrykse regisseur Fritz Lang: The Big Heat en Human Wishes. Nog groot en duur prente, hoewel nie almal kommersiële suksesse nie, was Framed, Experiment in Terror en Four Horsemen of the Apocalypse. Ford het nooit ’n Oscar gewen nie, en in die 1960's het sy ster stadigaan verdof. In 1978 het hy ’n byspelerrol gehad in Superman as Jonathan Kent, Clark se aangenome pa.


Balcarce (amptelik San José de Balcarce) is 'n stad in die Buenos Aires provinsie, in Argentinië. Hierdie artikel is ’n saadjie. Voel vry om Wikipedia te help deur dit uit te brei.


Die Schelde (Nederlands: Schelde, Frans: Escaut, Engels: Scheldt) is 'n Wes-Europese rivier, wat sy oorsprong vind in Frankryk en deur België na Nederland vloei, waar die Schelde se monding is, in die nabyheid van Breskens en Vlissingen, en waar die rivier in die Noordsee uitmond. Syriviere van die Schelde sluit Leie, Dender, Durme en Rupel in. Syriviere van die Rupel sluit Nete, Zenne en Dyle in. Die uitgestrekte hawe van Antwerpen vorm 'n belangrike handelsentrum. Die stad is die grootste nedersetting langs die Schelde. By die Nederlandse grens, was die Schelde oorspronklik vertak in 'n westelike loop (die Westerschelde) en 'n oostelike loop (die Oosterschelde). Teenswoordig gaan die Schelde aan die grens slegs oor in die Westerschelde en is die Oosterschelde nie meer verbind met die Schelde-rivier nie. Cambrai (Frankryk) Valenciennes (Frankryk) Doornik (België) Oudenaarde (België) Gent (België) Berlare (België) Dendermonde (België) Hamme Antwerpen (België) Vlissingen (Nederland) Breskens (Nederland) Webwerf in Vlaandere en Nederland Hierdie artikel is ’n saadjie.


Die Mangaung Metropolitaanse Munisipaliteit is een van die agt metropolitaanse munisipaliteite in Suid-Afrika. Verkiesingsuitslae vir die munisipaliteit in die Suid-Afrikaanse munisipale verkiesing van 2011. "Opsomming van uitslae" (pdf) (in Engels). OVK. 27 Mei 2011. Geargiveer (PDF) vanaf die oorspronklike op 5 Maart 2016. Besoek op 20 Maart 2012. Eksterne skakel in |publisher= (hulp)


Sic ("so", "net so"; in vol: sic erat scriptum, "so is dit geskryf") is 'n bywoord van Latynse oorsprong wat gebruik word om 'n woordelikse aanhaling aan te dui. Dit word meestal gebruik in sitate om aan te dui dat die oorspronklike outeur dit self so gestel het. Wanneer sic gebruik word, moet geen uitroepteken, dit wil sê "sic!", gebruik word nie. Kyk na die artikel oor Die Melktert Kommissie. Die artikel begin met "Die Melktert Kommissie (sic)...". Hiermee word aangedui dat "Die Melktertkommissie" vas geskryf moet word, maar dat die losgeskrewe naam direk aangehaal word. Die Afrikaanse rolprent Die Prince van Pretoria, "prins" is in Engels, maar die rolprent is onder die titel so vrygestel. Babalas is 'n Afrikaanse rolprent, maar die regte spelling vir die olikheid na alkoholgebruik is babelas. Volksraad Verkiesing Kommissie: die organisasie se amptelike naam word los geskryf (soos in Engels), maar in Afrikaans sou die grammaties korrekte weergawe Volksraadverkiesingkommissie wees. Die Burger. 1998.


Hepatomegalie dui op abnormale vergroting van die lewer. Oorsake: Hartversaking Trombose van die dreinerende venas Obstruksie van galwee Hepatites A of B Klierkoors Toksiene Vetverandering Amyloied Glikogeen Hemochromatose Lewer karsinoom Leukemie Limfoom


Stellendam is 'n dorp in die Nederlandse munisipaliteit Goeree-Overflakkee in die provinsie Zuid-Holland. Die vissersdorp het 'n bevolking van sowat 3 500 (2007). Ab Klink (1958), politikus Hierdie artikel is ’n saadjie. Voel vry om Wikipedia te help deur dit uit te brei.


Abraham (Ab) Klink (gebore 2 November 1958 in Stellendam) is 'n Nederlandse politikus wat aan die politieke party CDA behoort. Van 22 Februarie 2007 tot 14 Oktober 2010 was hy minister van Volksgesondheid, Welsyn en Sport in die Balkenende IV-kabinet. Klink het sosiologie gestudeer aan die Erasmus Universiteit Rotterdam en het gepromoveer in die regte aan die Universiteit Leiden. Van 1999 tot 2007 was hy die direkteur van die wetenskaplike buro van die CDA. Van 2003 tot 2007 was hy 'n lid van die Eerste Kamer en van Junie tot September 2010 naas sy ministerskap 'n lid van die Tweede Kamer. Klink was teen die kabinetsformasie van CDA en VVD met die PVV van Geert Wilders, het daardeur opspraak gemaak en het vervolgens uit die Tweede Kamer getree. Wikimedia Commons het meer media in die kategorie Ab Klink. (nl) Dr. A. (Ab) Klink, Parlement & Politiek Hierdie artikel is ’n saadjie. Voel vry om Wikipedia te help deur dit uit te brei.


Jan Garbarek (* 4 Maart 1947 in Mysen, Noorweë) is 'n Noorse jazz-saksofonis wat aan vaderskant van Poolse afkoms is. Hy word by die beduidendste hedendaagse jazz-musici in Europa gereken en is een van die mees bekwame verteenwoordigers van Skandinawiese jazz.


'n Hefboom is een van die mees basiese werktuie, in gebruik sedert die antieke tye tot op hede. Dit is die eerste keer beskryf deur die Griekse wiskundige Archimedes (omstreeks 260 v.C.). 'n Hefboom is 'n eenvoudige gereedskap wat tipes arbeid kan vergemaklik. Die werking van 'n hefboom behels dat 'n massa beweeg word rondom 'n as, deur die aanwending van 'n sekere hoeveelheid krag. 'n Hefboom bestaan gewoonlik uit 'n balk wat teen 'n vaste skarnier of draaipunt beweeg. 'n Hefboom versterk die aanwending van krag deur 'n groter uitsettingskrag te voorsien. Die verhouding van die uitsettingskrag teenoor die insettingskrag is die meganiese voordeel van die hefboom. Die hefboom bied 'n meganiese voordeel, deur die krag wat aangewend word te vermenigvuldig in beweging. Die Engelse woord "lever" het rondom 1300 ontstaan en is oorgebring uit Frans, wat na die toestel as levier verwys het, wat beteken: om te verhoog. Hierdie werkwoord spruit uit die Latynse levare, wat weer 'n vervoeging is van die byvoeglike naamwoord levis, wat beteken "lig" .


Hammoerabi (Akkadies, afgelei van Amorities ˤAmmoerāpi, "die bloedverwant is 'n geneser," van ˤAmmoe, "voorvaderlike bloedverwant," en Rāpi, "geneser") was die sesde koning van Babilon, van 1792 v.C. tot met sy dood omstreeks 1750 v.C.. Na die abdikasie van sy vader, Sin-Moeballit, het hy die eerste koning van die Babiloniese ryk geword deurdat hy Babiloniese beheer in Mesopotamië uitgebrei het deur 'n reeks oorloë teen aangrensende koninkryke. Hoewel sy magsfeer ten tyde van sy dood die hele Mesopotamië ingesluit het, kon sy opvolgers nie die ryk in stand hou nie. Hammoerabi is bekend vir 'n stel wette, die Kode van Hammoerabi, wat een van die eerste geskrewe siviele regskodes in die opgetekende geskiedenis is. Hierdie wette is bewaar op 'n kliptablet van sowat 2,4 meter hoog wat in 1901 ontdek is. Danksy sy moderne reputasie as wetgewer word Hammoerabi se portret in baie regeringsgeboue dwarsoor die wêreld aangetref. Hammoerabi, 'n Amoriet van geboorte, was die sesde koning in die eerste dinastie van Babilon en het van omstreeks 1792 tot omstreeks 1750 v.C. geregeer.


Die Endumeni Plaaslike Munisipaliteit is een van die plaaslike munisipaliteite in die uMzinyathi-distriksmunisipaliteit in KwaZulu-Natal, Suid-Afrika. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Dr. Louis Viljoen Rex (gebore Utrecht 26 Julie 1907, oorlede Johannesburg 15 Desember 1959) was predikant in die Nederduitse Gereformeerde Kerk en ten tyde van sy dood aktuarius van die Sinode van die Suidstreek van Transvaal, later die Sinode Hoëveld. Rex is in 1931 tot die bediening toegelaat en het agtereenvolgens die gemeentes Steynsburg (1932 - 1939), Drieankerbaai (1939 - 1941), Queenstown (1941 - 1947), Carolina (1947 - 1948), Bronberg, Queenstown-Oos en Johannesburg-Oos (die Irenekerk) (1957 - 1959) bedien. Hy het dikwels sy kerk in belangrike kommissies gedien. Hy was onder meer lid van die Raad van die Kerke (die voorloper van die Algemene Sinode) en het in die eksamenkommissies vir teologiese studente in Kaapland en Transvaal gedien. Hy was onder meer secundi van die Sinodale Kommissie van die Ring van Pretoria-Oos, voorsitter van die Transvaalse Sinode se Kommissie vir Studente-bearbeiding, lid van die Kommissie van Revisie, primarius van die Kommissie vir Eksaminatore vir Dogmatiek, lid van die Kommissie vir Aktuele Vraagstukke en tydens sy heengaan actuarius van die Sinode van die Suidstreek van die Transvaalse Kerk nadat hy ds.


Die Slag van Vaalkrans neem op 5 Februarie 1900 tydens die Tweede Vryheidsoorlog 'n aanvang. Dit eindig op 7 Februarie 1900 in 'n oorwinning vir die Boere. Ná die Slag van Spioenkop het die Britse genl. Redvers Buller sy troepe na Vaalkrans tussen Colenso en Spioenkop verskuif. Hier het hulle weer gepoog om die Tugelarivier oor te steek om Ladysmith te bereik. Op 7 Februarie het genl. Louis Botha hulle egter in hulle spore gestuit. Toe die Britte besef het dat hulle nie maklik deur die Boerelinies sou breek nie het hulle vuur gestaak en teruggetrek oor die Tugela. 'n Monument ter ere an die gesneuweldes is in 'n klein gedenktuin aan die voet van die slagveld by Vaalkrans opgerig.. Skermutselinge van die Tweede Vryheidsoorlog Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie artikel is ’n saadjie. Voel vry om Wikipedia te help deur dit uit te brei.


Die Blaasoppe, Tobies en Blaasvisse (Tetraodontidae) is 'n vis-familie wat hoort tot die orde Tetraodontiformes. Daar is ongeveer twintig genera met 125 spesies wat hoort tot dié familie en 32 van die spesies kom aan die Suid-Afrikaanse kus voor. Die uitstaande kenmerk van die familie is hulle vermoë om hulle self op te blaas deur water of lug in te neem. Hulle doen dit as 'n afskrik middel en verdedigings meganisme. Wanneer die gevaar verby is, blaas hulle weer af. Hulle word ook Blaasvisse genoem vanweë die gewoonte om sand van 'n prooi te blaas wat wegkruip met 'n straal water. Daar is twee tande in elke kaak wat die vis 'n papegaaimond voorkoms gee. Die gee aanleiding tot die vis se naam want Tetraodon beteken vier. Die grootte wissel van 6 – 15 cm en die familie kom voor op die bodem tot op dieptes van 400 m. Die familie is omnivore en eet letterlik enige iets: alge, sponse, seeanemone, skaaldiere, slakke en korale. Die vel van die familie bevat 'n toksien genaamd tetrodotoksien.


Die Kleinkop-vlieënde vis (Cheilopogon pinnatibarbatus altipennis) is 'n vis wat wêreldwyd voorkom en in Suid-Afrika vanaf Kaapstad tot by Kosibaai. Die vis vermy tropiese areas. In Engels staan die vis bekend as die Smallhead flyingfish. Die uitstaande kenmerk is die lang pektorale vinne wat amper tot by die stertvin reik. Die volwassenes is donker blou aan die bokant en silwer wit aan die onderkant. Die dorsale vin kan 'n kol of kolletjies op hê en word 46 cm groot. Die vis verkies water wat tussen 15 - 20 °C is. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Cheilopogon-pinnatibarbatus+altipennis.html


Die NG gemeente Parkhurst was van 1944 tot 1996 'n gemeente van die Nederduitse Gereformeerde Kerk in die Johannesburgse voorstad met dieselfde naam, Parkhurst. Die gedurige toestroming uit ander provinsies en die destydse Transvaalse platteland van so baie Afrikaanssprekendes veral ná 1933 met die styging van die goudprys en die daaropvolgende ekonomiese opbloei op die Rand, het noodwendig tot die afstigting van talle NG gemeentes in en om Johannesburg gelei. In die eerste 50 jaar van die Goudstad se bestaan, is 23 gemeentes aan die Rand gestig, maar van 1936 tot 1946 het dié getal met 36 toegeneem. In 1946 het die Rand reeds vyf ringe getel met 59 gemeentes, 66 predikantsposte en 122 014 siele. Ná die afstigting van die dogtergemeente Johannesburg-Noord in 1942 in die noordooste van die moedergemeentes Johannesburg en Johannesburg-Oos, het die noordelike wyke van die twee gemeentes, met die voorstad Parkhurst as middelpunt, intussen ook reeds so ver ontwikkel en uitgebrei dat daar aan afstigting gedink kon word. Die gedeelte van die te stigte gemeente wat onder Johannesburg-Oos geval het, het reeds sedert die ordening van ds. William Nicol in Augustus 1913 met spronge vooruitgegaan.


Providence is die hoofstad en grootste stedelike nedersetting van die deelstaat Rhode Island in die Verenigde State van Amerika, met 'n bevolking van naastenby 180 000. Dit maak van Providence die derde mees bevolkte nedersetting van Nieu-Engeland, na Boston en Worcester. Die metropolitaanse gebied van Providence met 'n bevolking van 1,6 miljoen strek oorkant die deelstaatgrens tot die suide van Massachusetts. Providence is geleë in die gelyknamige administratiewe distrik (Engels: Providence County), by die Providence-rivier se monding in die Atlantiese Oseaan. Narragansett-baai, waarin die rivier uitmond, is 'n groot natuurlike seehawe. Providence is as een van die oudste Europese nedersettings in die VSA in 1636 gestig deur Roger Williams, 'n godsdienstige balling uit die Massachusetts Bay-kolonie, en genoem ter ere van "God se genadevolle voorsienigheid" (Engels: providence) wat, soos die oortuiging van Williams en sy aanhangers, 'n beslissende rol gespeel het in hul soek na 'n veilige toevlugsoord. Die naam "Providence" is deel van die amptelike naam van die deelstaat: Rhode Island and the Providence Plantations.


Die Stadsaal van Pretoria is 'n groot gebou in Pretoria se middestad wat in 1931 gebou en in 1935 ingewy is. Dit is in Paul Kruger-straat suid van Kerkplein en reg oorkant die Transvaal-museum geleë. Die Pretorius-vierkant lê voor die gebou met 'n fontein en goed onderhoude tuin. Die volgende beelde van noemenswaardige persone versier die park: Marthinus Wessel Pretorius (staande) Andries Pretorius (ruiterbeeld) Hoofman Tshwane Wikimedia Commons het meer media in die kategorie Stadsaal van Pretoria. Koördinate: 25°45′11″S 28°11′14″O / 25.75306°S 28.18722°O / -25.75306; 28.18722 Hierdie artikel is ’n saadjie. Voel vry om Wikipedia te help deur dit uit te brei.


Lizette Rabe is 'n joernalis en skrywer. Sy is tans professor in joernalistiek aan die Universiteit van Stellenbosch. Rabe is gebore op 14 Februarie 1957. Sy matrikuleer aan die Hoër Meisieskool La Rochelle in die Paarl. Aan die Universiteit van Stellenbosch behaal sy die grade BA, BA Honneurs (cum laude), B.Joernalistiek Honneurs (cum laude) en in 1994 ‘n DPhil. Sy is getroud met Anton Hörstmann. Beide is vyfdegeslag-afstammelinge van die Philippi-Duitsers. Van 1979 tot 1982 was Rabe joernalis by Die Burger. In 1983 begin sy by die vrouetydskrif Sarie, waarvan sy in 1988 die assistentredakteur en in 1994 die redakteur word. Vanaf Januarie 2001 is sy professor. Rabe is die skrywer van: Wat bababoeke jou nie vertel nie. Kaapstad: Femina/HAUM, 1987 Bete und Arbeite – The Philippi Germans and their story. Kaapstad: Mzansi Media, 2010 Rykie: ‘n Lewe met Woorde. Kaapstad: Tafelberg, 2011 (‘n boek oor die lewe van die joernalis Rykie van Reenen) Rabe is redakteur en mede-skrywer van verskeie ander publikasies www.StellenboschWriters.com La Vita, Murray: Oor hoop en ‘n lewe met woorde.


Die Vrystaatse Goudveld het eers na die Tweede Wêreldoorlog ontwikkel alhoewel goud reeds in April 1938 ontdek is. Dit het aanleiding gegee tot groot ontwikkeling in die streek. Ná die ontdekking van goud in die Witwatersrand in die 1880's het geoloë geweet dat die hoofrif na die weste en ooste strek maar op groot diepte. Op daardie stadium was die tegnologie nog nie beskikbaar om so diep prospekteerswerk te doen of te myn nie. In die 1930's het nuwe geofisiese prospekteersmetodes verseker dat die diep goudriwwe ook ontdek kon word. Die myne in die omgewing van Klerksdorp en Potchefstroom kon begin word danksy die sukses van die nuwe metodes. In die 1890's het die handelaar Gustav Furst 'n winkeltjie op die plaas Zoeten Inval gehad. Dit was 13 km noord van waar Odendaalsrus vandag is. Furst het 'n kwartsaar aan 'n prospekteerder, Archibald Megson, uitgewys. Megson met sy vennote Donaldson en Haines het 'n ingangstonnel gesink en goud gevind. Dit was egter nie genoeg om die belangstelling van potensiële finansiers te prikkel nie. Donaldson en Haines het toe monsters saam met hulle geneem op die skip Drummond Castle na Londen.


Houghton was een van die jonger maar bekende kiesafdelings van die Unie-Volksraad en daarna die Volksraad van die R.S.A. tot 1994. Die eerste verkiesing in Houghton is eers in 1943 se algemene verkiesing gehou toe R.E. Bell onbestrede vir die Verenigde Party verkies is en so ook op 26 Mei 1948. Helen Suzman maak haar buiging in die politiek in die algemene verkiesing van 1953 toe sy onbestrede as V.P.-L.V. vir Houghton verkies word. In 1958 staan vir die vierde keer agtereenvolgens in die kiesafdeling se bestaan niemand teen die Verenigde Party nie en word Suzman die tweede keer onbestrede verkies. In die volkstemming van 1960 oor republiekwording stem 'n volle 10 555 Houghton-kiesers daarteen en net 1 153 daarvoor. Ná die stigting van die Progressiewe Party in 1959 toe 11 L.V.'s uit die Verenigde Party bedank om hulle by die party aan te sluit, word net Suzman van die 24 P.P.-kandidate in 1961 verkies, al kry die party 8,5% van die totale uitgebragte stemme. H. Miller, wat in 1970 V.P.-L.V. vir Jeppes sou word, verloor teen Suzman met 564 stemme.


Nacer Chadli (Luik, 2 Augustus 1989) is 'n Belgiese professionele sokkerspeler wat vir RSC Anderlecht en die Belgiese nasionale sokkerspan speel (hy het ook een keer vir die Marokaanse nasionale sokkerspan gespeel). Hy is 'n aanvaller. Hy het 27 keer vir die Belgiese nasionale sokkerspan uitgedraf, waartydens hy 3 doelpunte aangeteken het. Hy het ook een keer (vriendskaplik) vir die Marokaanse nasionale sokkerspan gespeel, waartydens hy geen punte kon aangeteken nie. FC Twente 1x KNVB-Beker (2011) 2x Johan Cruijff Schaal (2010, 2011) "Barclays Premier League Squad Numbers 2013/14" (in Engels). Premier League. 16 Augustus 2013. Geargiveer vanaf die oorspronklike op 5 April 2016. Besoek op 17 Augustus 2013. "tottenhamhotspur.com- Nacer Chadli" (in Engels). Tottenham Hotspur Ltd. 201X. Geargiveer vanaf die oorspronklike op 30 Mei 2016. Besoek op 20 Januarie 2015. Wikimedia Commons het meer media in die kategorie Nacer Chadli.


ISO 3166-2:BE is 'n ISO-standaard en bylae tot ISO 3166-2 wat spesifiek op België betrekking het. Hierdie standaard definieer België se geweste. Provinsies van België Gewes (België) .be ISO 3166-2, die verwysingstabel vir die regionale landkkodes. ISO 3166-1, die verwysingstabel vir alle landkodes, soos vir domeinname op die Internet gebruik.


---Sidenote START--- Sardinië (Italiaans: Sardìgna of Sardìnnia, [saɾˈdiɲɲa] of [saɾˈdinja]; Sardies: Sardigna, [sarˈdeɲɲa]; Katalaans: Sardenya) is 'n eilandgebied van Italië in die Middellandse See en 'n outonome administratiewe gewes van Italië. Die eiland is wes van die Italiaanse vasteland, suid van Korsika en noordoos van Sisilië geleë. Sardinië is die tweede grootste eiland in die Middellandse See ná Sisilië. Sardinië het 'n bevolking van 1 651 793 in 2017 gehad en beslaan 'n oppervlakte van 24 090 km². Die hoofstad en grootste stad is Cagliari. Die amptelike tale is Sardies en Italiaans. Rondom die dorp Alghero word 'n ou vorm van Katalaans gebesig - as kulturele erfenis van vier eeue van Spaans-Aragonese bewind oor Sardinië tussen die 14de en 18de eeu. Wikimedia Commons het meer media in die kategorie Sardinië. (en) Toerisme-inligting oor Sardinië op Wikivoyage (it) Amptelike webwerf van die Outonome Region Sardinië Hierdie artikel is ’n saadjie. Voel vry om Wikipedia te help deur dit uit te brei.


Birchleigh-Noord is 'n voorstad in noordelike Kemptonpark, in die Oos-Rand. Volgens die 2001-sensus het Birchleigh-Noord 'n bevolking van 7 491 gehad. Birchleigh Hierdie artikel is ’n saadjie. Voel vry om Wikipedia te help deur dit uit te brei.


Frontignan (Oksitaans Frontinhan ) is 'n stad in die suide van Frankryk geleë in die département Hérault en die gewes (Frans: région) Languedoc-Roussillon. Die inwoners van die stad staan in Frans as les Frontignanais bekend. Hierdie artikel is ’n saadjie. Voel vry om Wikipedia te help deur dit uit te brei.


.kw is die Internettopvlakdomein vir Koeweit. Lys van Internettopvlakdomeine IANA se whois-inligting vir .kw


.pn is die Internettopvlakdomein vir die Pitcairneilande. Lys van Internettopvlakdomeine IANA se whois-inligting vir .pn


.sb is die Internettopvlakdomein vir die Solomoneilande. Lys van Internettopvlakdomeine IANA se whois-inligting vir .sb


.tk is die Internettopvlakdomein vir Tokelau. Lys van Internettopvlakdomeine IANA se whois-inligting vir .tk


Tuute is ’n nedersetting in die munisipaliteit Oost Gelre in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Tonden is ’n nedersetting in die munisipaliteit Brummen in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Terwolde is ’n dorp in die munisipaliteit Voorst in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.